hotchpotch/miracl-hf-unified huggingface dataset:
มักซิม โซโคลอฟ
มักซิม ยีรีวิช โซโคลอฟ (; เกิด 29 กันยายน ค.ศ. 1968) เป็นนักการเมืองและนักเศรษฐศาสตร์ชาวรัสเซีย ปัจจุบันเขาเป็นรัฐมนตรีว่าการกระทรวงคมนาคมตั้งแต่วันที่ 21 พฤษภาคม พ.ศ. 2555
มักซิม โซโคลอฟเกิดเมื่อวันที่ 29 กันยายน พ.ศ. 2512 ในเมืองเซนต์ปีเตอร์สเบิร์ก ประเทศรัสเซีย เขาเข้ารับราชการในกองทัพตั้งแต่ปีพ.ศ. 2530-2532 ในปีพ.ศ. 2534 เขาจบการศึกษาด้วยเกียรตินิยมจากมหาวิทยาลัยเซนต์ปีเตอร์สเบิร์ก สาขาเศรษฐศาสตร์
ระหว่างปีพ.ศ. 2534 ถึง พ.ศ. 2536 มักซิม โซโคลอฟเคยทำงานเป็นวิทยากรในสาขาเศรษฐศาสตร์ที่มหาวิทยาลัยเซนต์ปีเตอร์สเบิร์ก
ในปีพ.ศ. 2551 เขาได้รับให้วิทยานิพนธ์ของเขาเป็นวิทยานิพนธ์เอกในสาขาเศรษฐศาสตร์ วิทยานิพนธ์ปริญญาเอกฉบับนี้มีการตีพิมพ์ผลงานโดย Dissernet ()
ในปีพ.ศ. 2554 มักซิม โซโคลอฟได้รับให้เป็นศาสตราจารย์และหัวหน้าวิชาบริหารธุรกิจของมหาวิทยาลัยเซนต์ปีเตอร์สเบิร์ก
ในปีพ.ศ. 2535 เขาได้เป็นผู้บริหารบริษัท "รอสซี" () ในปีพ.ศ. 2542-2547 เขาได้เป็นผู้บริหารบริษัท "คอร์ปอเรชั่นเอส" ซึ่งเป็นบริษัทที่สร้างบ้านได้มีคุณภาพในเซนต์ปีเตอร์สเบิร์ก
ในปีพ.ศ. 2552 เขาย้ายไปที่กรุงมอสโก ในวันที่ 4 ธันวาคมของปีเดียวกันเขาได้เป็นอธิบดีกรมอุตสาหกรรมและสาธารณูปโภคภายใต้รัฐบาลรัสเซีย ในเดือนพฤษภาคมปีพ.ศ. 2552 เขาได้รับแต่งตั้งให้เป็นรัฐมนตรีว่าการกระทรวงคมนาคม
เขาแต่งงานแล้วและมีลูกสามคน
เหตุระเบิดของเรือบรรทุกน้ำมันที่บรรจุน้ำมันซอมอสกี
เหตุระเบิดของเรือบรรทุกน้ำมันที่บรรจุน้ำมันซอมอสกี () เมื่อวันที่ 1 สิงหาคม พ.ศ. 2520 เรือบรรทุกน้ำมัน TH-602 เกิดระเบิดซึ่งตั้งอยู่ที่บรรจุน้ำมันซอมอสกี ตั้งอยู่ในเมืองนิจนีนอฟโกรอด
เมื่อวันที่ 1 สิงหาคม พ.ศ. 2520 ได้มีการระเบิดบนเรือบรรทุกน้ำมัน TH-602 จำนวน 600 ตันซึ่งอยู่ภายใต้การขนถ่ายที่บรรจุน้ำมันซอมอสกี สาเหตุของไฟคือความผิดปกติของเครื่องกำเนิดไฟฟ้าในเรือ 8.34 นาฬิกา สัญญาณเตือนไฟได้ดังในแผงควบคุมของเรือ 14 นาฬิกาเรือบรรทุกน้ำมัน TH-602 ถูกนำน้ำมันส่งไปยังเรือบรรทุกน้ำมันอีกลำซึ่งมีรถดับเพลิง 4 คัน, เรือดับเพลิง 2 ลำ และเรือยนต์ 4 ลำคอยประจำการ
ไฟเริ่มขยายวงกว้างขึ้นจนเมื่อเวลา 9.37 นาฬิกาเกิดระเบิดขึ้นเรือบรรทุกน้ำมันถูกฉีกขาดออกเป็นสองส่วนส่วนท้ายเรือจมลง การระเบิดครั้งนี้ได้ฆ่านักผจญเพลิง 24 คนและลูกเรือ 9 คนของเรือ 28 คนบนฝั่งได้รับแผลไหม้อย่างรุนแรงและได้รับบาดเจ็บสาหัส ผลกระทบที่รุนแรงมากขึ้นคือเรือบรรทุกน้ำมันอยู่ห่างจากฝั่ง 30 เมตรในสถานที่แห่งนี้เป็นหน้าผาสูง 25 เมตรทำให้แรงระเบิดได้อัดขึ้นไปในภูเขา
ตามคำสั่งคณะกรรมการโซเวียตได้มอบเหรียญเกียรติยศให้แก่นักผจญเพลิง และผู้เสียชีวิตในเหตุการณ์ ในบริเวณที่เกิดเหตุได้มีการสร้างอนุสรณ์
ซารีนามาร์ฟา โซบาคินาแห่งรัสเซีย
ซารีนามาร์ฟา โซบาคินาแห่งรัสเซีย (Marfa Sobakina; "Марфа Васильевна Собакина"; ค.ศ. 1552 – ค.ศ. 1571) เป็นซารีนาแห่งอาณาจักรซาร์รัสเซีย และเป็นพระมเหสีพระองค์ที่สามในซาร์อีวานที่ 4 แห่งรัสเซีย
เป็นธิดาตระกูลพ่อค้าเมืองเวลีคีนอฟโกรอด บิดามีนามว่า วาซิลี โซบาคิน มาร์ฟาได้ถูกเลือกโดยซาร์อีวานที่ 4 แห่งรัสเซียให้เป็นพระมเหสีจากพิธีดูตัวเจ้าสาว ท่ามกลางสตรีที่ถูกส่งมาให้คัดเลือกในรอบสุดท้ายถึง 12 คน หลังจากซารีนามารีเยีย เตมรีอูคอฟนา พระมเหสีพระองค์ที่สองสิ้นพระชนม์ เพียงไม่กี่วันหลังจากมาร์ฟาได้ถูกรับเลือกให้เป็นซารีนา พระนางก็ประสบกับพระอาการประชวรลึกลับ มีความลือว่าพระนางทรงถูกวางยาพิษอย่างไม่ได้ตั้งใจโดยมารดาของพระนางเอง ซึ่งให้พระนางเสวยยาเพื่อเพิ่มศักยภาพในการตั้งครรภ์ ซารีนามาร์ฟาทรงน้ำหนักลดลงอย่างรวดเร็วและทรงประทับยืนแทบจะลำบาก ถึงกระนั้นมาร์ฟาได้ทรงเข้าพิธีอภิเษกสมรสกับซาร์อีวานในวันที่ 18 ตุลาคม ค.ศ. 1571 ณ อะเลคซันดรอฟสกา สโลโบดา เพียงไม่กี่วันถัดมาซารีนามาร์ฟาก็สิ้นพระชนม์
การสิ้นพระชนม์ของซารีนามาร์ฟาได้ทำให้ซาร์อีวานทรงเป็นโรคจิตหวาดระแวงเพิ่มมากขึ้น พระองค์จึงไม่ทรงเชื่อว่าข้าราชบริพารจะจงรักภักดีต่อพระองค์ พระเจ้าซาร์ทรงจดจำถึงการสิ้นพระชนม์ของซารีนาอนาสตาเซีย โรมานอฟนา พระมเหสีพระองค์แรก ซึ่งสิ้นพระชนม์จากการถูกลอบวางยาพิษ ซาร์จึงทรงสั่งประหารข้าราชบริพารเป็นจำนวนมากจากเหตุการณ์นี้ รวมทั้ง มิคาอิล เตมรูค (พระเชษฐาในซารีนามารีเยีย พระมเหสีพระองค์ที่สอง) ได้ถูกสงสัยและสั่งประหารด้วยการเสียบประจาน
แขวงโคโนฮานะ
แขวงโคโนฮานะ () เป็นหนึ่งใน 24 แขวงการปกครองของนครโอซากะ จังหวัดโอซากะ ประเทศญี่ปุ่น ตั้งอยู่บริเวณทางตะวันตกของเมืองที่ปากแม่น้ำโยโดะ มีอาณาแขวงครอบคลุมถึงเกาะเทียมอีกสองเกาะ แขวงโคโนฮานะยังเป็นที่ตั้งของยูนิเวอร์แซลสตูดิโอส์เจแปน
ดายทูมอร์โรว์
พรุ่งนี้ตาย หรือ ดายทูมอร์โรว์ () เป็นภาพยนตร์ไทยแนวดราม่า-สารคดี เขียนบทและกำกับโดย นวพล ธำรงรัตนฤทธิ์ เป็นการนำเรื่องราวที่สร้างจาก 6 เหตุการณ์การเสียชีวิตอันแปลกประหลาดบนหน้าหนังสือพิมพ์มาสร้างเป็นหนังสั้นที่ไม่มีจุดเชื่อมโยงกัน และฉายสลับกับสารคดีว่าด้วยเรื่องมุมมองการตายของคนต่างวัย
ภาพยนตร์เรื่องดังกล่าวผลิตโดยเวรี่ แซด พิคเจอร์ส และจัดจำหน่ายโดยเอเชียน ชาโดว์ส นำแสดงโดย ซันนี่ สุวรรณเมธานนท์, พัชชา พูนพิริยะ, สิราษฎร์ อินทรโชติ, รัตนรัตน์ เอื้อทวีกุล มรกต หลิว, กัญญภัค วุธรา, ชุติมณฑน์ จึงเจริญสุขยิ่ง, วิโอเลต วอเทียร์, กรมิษฐ์ วัชรเสถียร, ชนนิกานต์ เนตรจุ้ย, จรินทร์พร จุนเกียรติ และค่อม ชวนชื่น อนึ่งภาพยนตร์นี้ยังเป็น 1 ใน 3 โปรเจ็คหนังที่ถูกกระทรวงวัฒนธรรมเข้าร่วมในงาน Thai Film Pitching Project 2016 ซึ่งจัดขึ้นที่เทศกาลภาพยนตร์กาน เมื่อปี 2016
ซาราตอฟ
ซาราตอฟ ( เป็นนครในประเทศรัสเซีย เป็นศูนย์กลางการปกครองของแคว้นซาราตอฟ เป็นท่าเรือที่สำคัญบนฝั่งแม่น้ำวอลกา ตั้งอยู่บริเวณต้นน้ำ (ทิศเหนือ) ของวอลโกกราด เมืองมีประชากร 837,900 คน (ค.ศ. 2010) ; 873,055 คน (ค.ศ. 2002) ; 904,643 คน (ค.ศ. 1989)
เชเลียบินสค์
เชเลียบินสค์ () เป็นนครในประเทศรัสเซีย เป็นศูนย์กลางการปกครองของแคว้นเชเลียบินสค์ ตั้งอยู่ทางตะวันออกเฉียงเหนือของแคว้น อยู่ห่างจากเมืองเยคาเตรินบุร์กทางทิศใต้ , อยู่ทางทิศตะวันออกของเทือกเขายูรัล บนฝั่งแม่น้ำไมอัส บนเขตแดนระหว่างทวีปยุโรปและเอเชีย
คาทอลิกตะวันออก
พระศาสนจักรคาทอลิกตะวันออก หรือ ศาสนจักรคาทอลิกจารีตตะวันออก () เป็นคริสตศาสนจักรตะวันออก 23 ศาสนจักรที่ร่วมเอกภาพสมบูรณ์กับพระสันตะปาปาแห่งโรมโดยยอมรับพระองค์เป็นประมุขสูงสุดของศาสนจักรแต่มีอำนาจปกครองตนเอง มีจารีตธรรมประเพณีเป็นของตนเองและเป็นส่วนหนึ่งของนิกายคาทอลิกทั่วโลก
สถานะพิเศษของศาสนจักรคาทอลิกจารีตตะวันออกได้รับการรับรองโดยกฤษฎีกาจากสภาสังคายนาวาติกันครั้งที่ 2 ใน Orientalium ecclesiarum (กฤษฎีกาว่าด้วยพระศาสนจักรคาทอลิกตะวันออก) จากข้อมูลหนังสือ Annuario Pontificio ฉบับปี 2016 ได้ให้ข้อมูลว่ามีคริสตศาสนิกชนนิกายคาทอลิกที่เป็นคาทอลิกตะวันออกเกือบ 18 ล้านคน (จำนวนทั้งสิ้น 17,881,222 คน) คิดเป็นประมาณ 1.4-1.5% ของจำนวนคริสตศาสนิกชนคาทอลิกทั้งหมดและกระจายออกไปทั่วโลก
เอกภาพของแต่ละศาสนจักรที่เคยมีมาอย่างยาวนานได้แตกสลายลงด้วยเรื่องความเชื่อและการเมืองซึ่งต่างฝ่ายต่างกล่าวหากันเองว่านอกรีตหรือหันเหออกจากความเชื่อที่ถูกต้องและการแก่งแย่งชิงอำนาจศาสนจักรเหนือดินแดนต่าง ๆ โดยเฉพาะในยุโรป นอกจากนี้ยังรวมไปถึงการไม่เห็นด้วยเรื่องความชอบธรรมในการแต่งตั้งมุขนายกบางองค์ด้วย แต่อย่างหลังเป็นเรื่องของการแตกแยกศาสนจักร ไม่ใช่เรื่องความเชื่อนอกรีต
เหตุการณ์หลักที่นำไปสู่ความแตกแยกของศาสนจักร:
ในปีค.ศ. 431 พระศาสนจักรกระแสหลักได้ยอมรับคำสอนที่ได้รับการรับรองจากสภาสังคายนาแห่งเอเฟซัส (ซึ่งประณามเนสตอริอุส ผู้นำลัทธิเนสตอเรียน) และประกาศว่าผู้ใดปฏิเสธถ้อยแถลงดังกล่าว จะถือว่าเป็นพวกนอกรีต ศาสนจักรแห่งตะวันออกซึ่งส่วนใหญ่อยู่ในจักรวรรดิแซสซานิดไม่ยอมรับคำสอนที่รับรองจากสภานี้และตัดขาดจากพระศาสนจักรกระแสหลักไป ซึ่งต่อมาศาสนจักรนี้ได้เติบโตและแผ่ขยายไปทั่วเอเชียก่อนจะถึงคราวล่มสลายหลังมองโกลเข้ารุกรานตะวันออกกลางช่วงคริสต์ศตวรรษที่ 14
ยังคงมีหลักฐานที่แสดงถึงความยิ่งใหญ่ของศาสนจักรแห่งตะวันออกหลงเหลืออยู่พอสมควรเช่น ศิลาจารึกของพวกเนสตอเรียนในจีน ซึ่งในปัจจุบันยังคงมีศาสนจักรที่มีประวัติศาสตร์สืบย้อนไปถึงศาสนจักรแห่งตะวันออกอยู่ 4 ศาสนจักรทั้งศาสนจักรคาลเดียนคาทอลิกซึ่งร่วมเอกภาพกับโรม ในขณะที่อินเดียซึ่งมีคริสตชนกลุ่มนี้มากที่สุด ส่วนใหญ่หันมาร่วมเอกภาพกับโรมโดยอยู่ใต้อำนาจพระสันตะปาปาโดยตรงแต่ต่อมาได้รับอำนาจให้ปกครองโดยอิสระได้จึงเกิดเป็นศาสนจักรซีโร-มาลาบาร์คาทอลิก ส่วนกลุ่มที่ไม่ได้ร่วมเอกภาพกับโรมได้แก่ ศาสนจักรอัสซีเรียแห่งตะวันออกและอีกศาสนจักรหนึ่งซึ่งแยกจากศาสนจักรอัสซีเรียแห่งตะวันออกเพราะมีปัญหาภายในเรื่องการปฏิรูปจึงแยกออกไปอีกเป็นศาสนจักรเก่าแห่งตะวันออก
ในปีค.ศ. 451 ทำนองเดียวกันกับสภาสังคายนาเอเฟซัสคือศาสนจักรที่ยอมรับสภาสังคายนาแห่งแคลซีดันประกาศว่าศาสนจักรที่ปฏิเสธมติสภานี้จะถือว่าเป็นพวกนอกรีตโดยในครั้งนี้คือลัทธิโมโนฟีไซต์ (เชื่อว่าพระคริสต์มีธรรมชาติของความเป็นพระเจ้าเท่านั้น แต่ไม่มีธรรมชาติของความเป็นมนุษย์) บรรดาศาสนจักรต่าง ๆ ที่ปฏิเสธต่างถือว่าตนเองมีความเชื่อที่ถูกต้องและปฏิเสธว่าตนเองไม่ใช่พวกโมโนฟีไซต์หากแต่เป็น "มีอาฟีไซต์" ศาสนจักรเหล่านี้มักมีชื่อเรียกว่าศาสนจักรออเรียนทัลออร์ทอดอกซ์ เพื่อจำแนกพวกเขาออกจากศาสนจักรอีสเทิร์นออร์ทอดอกซ์
อันที่จริงแล้วคำว่า "ออเรียนทัล" และ "อีสเทิร์น" ต่างก็แปลว่า "ตะวันออก" เหมือนกันแต่นำมาใช้เพื่อจำแนกศาสนจักรเหล่านี้ออกจากกันเพราะไม่ใช่ศาสนจักรในเครือเดียวกันนั่นเอง บางคนอาจให้ชื่อศาสนจักรเหล่านี้ว่าศาสนจักร "ก่อนแคลซีดัน" (Pre-Chalcedonian) "อแคลซีดัน" (Non-Chalcedonian) หรือ "ต่อต้านแคลซีดัน (Anti-Chalcedonian) ศาสนจักรเหล่านี้มีผู้นับถือส่วนใหญ่อยู่ในอียิปต์ ตะวันออกกลาง เอธิโอเปีย เอริเทรียและชายฝั่งมาลาบาร์ของอินเดีย
ดูเดอร์ชตัท
ดูเดอร์ชตัท () เป็นเมืองในรัฐนีเดอร์ซัคเซิน ประเทศเยอรมนี ตั้งอยู่ทางตะวันออกของเมืองเกิททิงเงินไปราว 30 กิโลเมตร เมืองนี้ปรากฎชื่ออยู่ในเอกสารครั้งแรกในปีค.ศ. 929 บ้านเรือนในเมืองนี้ส่วนใหญ่เป็นแบบกึ่งอิฐกึ่งไม้ซุง (Half-timber)
โรเซินไฮม์
โรเซินไฮม์ () เป็นเมืองในส่วนภูมิภาคโอเบอร์ไบเอิร์น รัฐบาวาเรีย ประเทศเยอรมนี ถือเป็นเมืองใหญ่สุดทางตอนใต้ของโอเบอร์ไบเอิร์น ตั้งอยู่กึ่งกลางของทางด่วนหมายเลข 8 ซึ่งเชื่อมนครมิวนิกกับเมืองอินส์บรุคและซาลซ์บูร์กในประเทศออสเตรีย เมืองโรเซินไฮม์ตั้งอยู่บนชายฝั่งทางตะวันตกของแม่น้ำอินน์ (Inn) แม่น้ำสายสำคัญซึ่งไหลลงสู่ประเทศออสเตรีย โรเซินไฮม์ยังเป็นบ้านเกิดของจอมพลไรช์ แฮร์มันน์ เกอริง ผู้บัญชาการกองทัพเยอรมันสมัยนาซี
เทพธิดาขนนก
เทพธิดาขนนก เป็นละครโทรทัศน์แนว มิวสิคัล-ดราม่า ผลิตโดย บริษัท ทีวีซีน จำกัด โดยผู้จัด ณัฏฐนันท์ ฉวีวงษ์ จากบทประพันธ์ เพ็ญศิริ บทโทรทัศน์โดย เอกลิขิต กำกับการแสดงโดย กฤษณ์ ศุกระมงคล ออกอากาศทุกวันพุธ– วันพฤหัสบดี เวลา 20.30 - 22.30 น. ทาง สถานีวิทยุโทรทัศน์ไทยทีวีสีช่อง 3 นำแสดงโดย เจนี่ เทียนโพธิ์สุวรรณ์, พรชิตา ณ สงขลา, นัฐฐพนธ์ ลียะวณิช และนักแสดงชั้นนำอีกมากมาย เริ่มตอนแรกวันที่ 5 เมษายน พ.ศ. 2550–16 พฤษภาคม พ.ศ. 2550
ฮิตแมน: โคตเนม 47
ฮิตแมน: โคตเนม 47 () เป็นวิดีโอเกมแนวลอบฆ่า พัฒนาโดยIO Interactive และจัตจำหน่ายโดยEidos Interactive สำหรับ ไมโครซอฟท์ วินโดวส์เป็นวิดีโอเกมภาคแรกของ ชุดวิดีโอเกม"ฮิตแมน"
วิดีโอเกมนำเนินเนื้อเรื่องโดยAgent 47 มนุษย์โคลนตัดแต่งพันธุกรรมที่มีบาร์โค้ดอยู่ที่ต้นคอหลังหัว ซึ่งเขาถูกฝึกให้เป็นนักฆ่าโดยเฉพาะ โดยหลังจากที่ 47 หลบหนีในการฝึกเขาได้เข้าร่วมกับ International Contracts Agency, องค์กรฆ่าเป้าหมายยุโรป ในการทำภารกิจต่าง ๆ ในเอเชีย และ ยุโรป เพื่อ ลอบสังหารคนที่มีส่วนเกี่ยวกับอาชญากรรม
เบสบอลทีมชาติโปแลนด์
เบสบอลทีมชาติโปแลนด์ () เป็นตัวแทนของประเทศโปแลนด์ในการแข่งขันเบสบอลระดับนานาชาติเช่น ยูโรเปียนเบสบอลแชมเปียนชิป
European Junior Baseball Championship
European Youth Baseball Championship
European Juveniles Baseball Championship
เอลเยคโตรนีกา 60
เอลเยคโตรนีกา 60 () เป็นเทอร์มินอลคอมพิวเตอร์ของ สหภาพโซเวียต โดย เอลเยคโตรนีกา ใน โวโรเนช โดยถอดแบบจากLSI-11 (ผลิตโดย Digital Equipment Corporation)
รูปแบบเดิมของ"เตตริส"นั่น ได้ถูกเขียนสำหรับเครื่องเอลเยคโตรนีกา 60 โดย อะเลคเซย์ ปายีตนอฟ โดยที่ Elektra 60 ไม่มีความสามารถด้านกราฟิก
แบล็ค แพนเธอร์ (ภาพยนตร์)
แบล็ค แพนเธอร์ () เป็นภาพยนตร์แนวซูเปอร์ฮีโร มีเค้าโครงจากตัวละครชื่อเดียวกันในมาร์เวลคอมิกส์ สร้างโดยมาร์เวลสตูดิโอส์ และจัดจำหน่ายโดยวอลต์ดิสนีย์สตูดิโอส์โมชันพิกเจอส์ เป็นภาพยนตร์ลำดับที่สิบแปดในจักรวาลภาพยนตร์มาร์เวล กำกับโดยไรอัน คูเกลอร์ และเขียนบทโดยตัวเขากับโจ รอเบิร์ต โคล แสดงนำโดยแชดวิก โบสแมน รับบทเป็น ชัลลา/แบล็กแพนเทอร์ ร่วมกับไมเคิล บี. จอร์แดน, ลูพีตา ญองอ, ดาไน กูริรา, มาร์ติน ฟรีแมน, แดเนียล คาลูยา, ลิทีเชีย ไรต์, วินสตัน ดิวก์, แองเจลา บาสเซตต์, ฟอเรสต์ วิตเทกเกอร์ และแอนดี เซอร์คิส
ไฮเดินไฮม์
ไฮเดินไฮม์ () หรือชื่อเต็มคือ ไฮเดินไฮม์อันแดร์เบร็นซ์ () เป็นเมืองชนบทในรัฐบาเดิน-เวือร์ทเทิมแบร์ค ประเทศเยอรมนี ตั้งอยู่ทางทิศใต้ของเมืองอาเลินราว 17 กิโลเมตร เป็นเมืองใหญ่อันดับสามในภาคตะวันออกของรัฐบาเดิน-เวือร์ทเทิมแบร์ค ปรากฎหลักฐานการตั้งถิ่นฐานของมนุษย์ในบริเวณไฮเดินไฮม์ตั้งแต่ 1,300 ปีก่อนคริสตกาล อุตสาหกรรมที่สำคัญของเมืองนี้คือการผลิตกังหันอุตสาหกรรม ตลอดจนอุตสาหกรรมกระดาษ
ระเบิดมือเอ็ม26
ระเบิดเอ็ม 26 () เป็นระเบิดมือกระจายตัวที่ทำโดยสหรัฐอเมริกา
ระเบิดเอ็ม 26 เป็นระเบิดที่กระจายตัวที่ได้รับการพัฒนาโดยทหารสหรัฐ ซึ่งนำมาใช้งานเมื่อประมาณปี ค.ศ. 1952 และใช้ในการสู้รบช่วงสงครามเกาหลี รูปร่างที่คล้ายลูกมะนาวของมัน นำไปสู่การเป็นชื่อเล่นว่า "ระเบิดมะนาว" (เทียบเคียงกับระเบิดเอฟ 1 รัสเซีย และระเบิดน้อยหน่า เอ็มเคทู ซึ่งมีชื่อเล่นคล้ายกัน)
การกระจายตัวจะเพิ่มขึ้นตามการกระจายตัวของขดลวดรอยบากแบบพิเศษที่อยู่ด้านในของระเบิด ขดลวดนี้มีส่วนตัดขวางในระเบิดเอ็ม 26 และส่วนตัดขวางที่ดีขึ้นในเอ็ม 26 เอ 1 ตลอดจนการออกแบบในภายหลัง
ระเบิดถูกเก็บไว้ในหลอดไฟเบอร์สองกระบอก (คอนเทนเนอร์ เอ็ม 289) และถูกบรรจุ 25 หรือ 30 ลูกในลัง
เหรียญ &quot;สำหรับการปลดปล่อยกรุงเบลเกรด&quot;
"สำหรับการปลดปล่อยกรุงเบลเกรด"
เหรียญ "สำหรับการปลดปล่อยกรุงเบลเกรด" () เป็นเหรียญที่ระลึกถึงการศึกในสงครามโลกครั้งที่สอง จากสหภาพโซเวียต สถาปนาขึ้นเมื่อวันที่ 9 มิถุนายน ค.ศ. 1945 ด้วยกฤษฎีกาของคณะผู้บริหารสภาโซเวียตสูงสุด (Presidium of the Supreme Soviet) ตามข้อเสนอของคณะคอมมิสซาร์ประชาชน (Council of People's Commissars)
เหรียญ "สำหรับการปลดปล่อยกรุงเบลเกรด" เป็นรางวัลที่มอบให้กับกองทัพแดง, กองทัพเรือ และหน่วยเอ็นเควีดี ที่มีส่วนร่วมในการปลดปล่อยกรุงเบลเกรด รวมถึงผู้บัญชาการในยุทธการในการรุกเบลเกรดด้วย
เหรียญ "สำหรับการปลดปล่อยกรุงเบลเกรด" ถูกสวมใส่ที่ด้านซ้ายของหน้าอกและอยู่รวมกับเหรียญอื่น ๆ โดยไว้ลำดับถัดไปจาก เหรียญ "สำหรับการยึดกรุงเบอร์ลิน" หากมีเหรียญจากสหภาพโซเวียตที่สูงกว่าหรือจากเหรียญของสหพันธรัฐรัสเซีย ให้ไว้ในลำดับถัดไป
ลักษณะของเหรียญคือเป็นรูปวงกลมขนาด 32 มิลลิเมตร มีพวงมาลาตามขอบเส้นรอบวง ปลายมาลาเป็นดาวห้าแฉก ส่วนบนมีอักษรเขียนว่า"สำหรับการปลดปล่อย"() ส่วนล่างมีอักษรเขียนว่า"กรุงเบลเกรด"() ด้านหลังของเหรียญมีรูปดาวห้าแฉกพร้อมกับอักษรที่เขียนว่า "20 ตุลาคม 1944" (รัสเซีย: «20 ОКТЯБРЯ 1944»)
เหรียญยึดติดกับแหวนผ่านห่วงแขวนที่ติดด้วยผ้าไหมกว้าง 24 มิลลิเมตร ผ้าไหมเป็นลายมัวเรสีเขียวโดยตรงกลางเป็นสีดำกว้าง 8 มิลลิเมตร
บารี
บารี () เป็นเมืองหลักของแคว้นปุลยา บนชายฝั่งทะเลเอเดรียติก ประเทศอิตาลี เป็นเมืองสำคัญอันดับ 2 ในด้านเมืองเศรษฐกิจบนแผ่นดินใหญ่ทางใต้ของอิตาลี รองจากเมืองเนเปิลส์ เมืองมีประชากรราว 326,799 คน (ค.ศ. 2015) บนพื้นที่ ขณะที่เขตเมืองมีประชากร 700,000 คน เขตมหานครมีประชากร 1.3 ล้านคน
บารีแบ่งพื้นที่เมืองเป็น 4 ส่วน ทางเหนือมีเมืองเก่าบนคาบสมุทร ตั้งอยู่ระหว่างท่าเรือทันสมัย 2 แห่ง มีมหาวิหารนักบุตรนิโคลัส, มหาวิหารซานซาบีโน (1035–1171) และปราสาทโฮเอินชเตาเฟิน ที่สร้างขึ้นในสมัยจักรพรรดิฟรีดริชที่ 2 แห่งจักรวรรดิโรมันอันศักดิ์สิทธิ์ ที่ในปัจจุบันเป็นย่านกลางคืนที่สำคัญ ทางทิศใต้มีค่ายทหารมูรัต (สร้างโดยฌออากีม มูว์รา) ตรงกลางของเมืองบารีเป็นที่พักอาศัยสมัยใหม่ สร้างขึ้นระหว่างคริสต์ทศวรรษ 1960 ถึง 1970 ตรงเขตชานเมืองมีการพัฒนาอย่างรวดเร็วในคริสต์ทศวรรษ 1990 เมืองยังได้พัฒนาสนามบินที่ตั้งชื่อตามสมเด็จพระสันตะปาปาจอห์น ปอลที่ 2 โดยสนามบินชื่อ สนามบินการอล วอยตือวา ที่เชื่อมต่อกับหลายเมืองในยุโรป
กาตาเนีย
กาตาเนีย () เป็นเมืองใหญ่อันดับ 2 ของแคว้นปกครองตนเองซิซิลี ตั้งอยู่บนชายฝั่งทิศตะวันออกของทะเลไอโอเนียน เป็นเมืองหลวงของมหานครกาตาเนีย เป็นเมืองใหญ่ 1 ใน 10 ของอิตาลี และเป็นมหานครใหญ่เป็นอันดับ 7 ของอิตาลี มีประชากร 313,000 คน และประชากรของเขตเมืองขยาย ประมาณ 767,003 คน และเขตมหานครมีประชากร 1,115,310 คน
กาตาเนียเป็นที่รู้จักจากเหตุการณ์แผ่นดินไหว ได้รับความเสียหายอย่างหนักจากแผ่นดินไหวในปี ค.ศ. 1169 และ ค.ศ. 1693 มีการปะทุของภูเขาไฟที่เกิดจากภูเขาไฟเอตนา มีเหตุรุนแรงที่สุดเกิดขึ้นในปี ค.ศ. 1669
กาตาเนียมีประวัติศาสตร์อันยาวนาน ก่อตั้งมาตั้งแต่ศตวรรษที่ 8 ก่อนคริสตกาล ในปี ค.ศ. 1434 มีมหาวิทยาลัยแห่งแรกของซิซิลี ในศตวรรษที่ 14 ในสมัยฟื้นฟูศิลปวิทยา กาตาเนียเป็นหนึ่งในเมืองสำคัญของอิตาลี เป็นศูนย์กลางด้านวัฒนธรรม ศิลปะ และการเมือง เมืองมีความอุดมสมบูรณ์ด้านศิลปะและประวัติศาสตร์ มีพิพิธภัณฑ์ ร้านอาหาร โบสถ์ สวนสาธารณะ และโรงละครหลายแห่ง กาตาเนียยังขึ้นชื่อด้านอาหารริมทาง
คริสตจักรละติน
คริสตจักรละติน หรือ พระศาสนจักรละติน () คือคริสตจักรโรมันคาทอลิกเฉพาะถิ่นที่ใช้จารีตพิธีกรรมละติน มีประวัติศาสตร์ยาวนานนับแต่สมัยอัครทูต และเป็นคริสตจักรหลักและดั้งเดิมในศาสนาคริสต์ตะวันตก ในปี ค.ศ. 2015 มีสมาชิกราว 1,255 ล้านคน ใช้ประมวลกฎหมายพระศาสนจักร ค.ศ. 1983 เป็นหลักในการปกครอง ศูนย์กลางตั้งอยู่ที่นครรัฐวาติกัน ซึ่งเป็นดินแดนแทรกอยู่ในกรุงโรม ประเทศอิตาลี
การถ่ายภาพรังสีท่อน้ำดีและตับอ่อนย้อนทางแบบส่องกล้อง
การถ่ายภาพรังสีท่อน้ำดีและตับอ่อนย้อนทางแบบส่องกล้อง () เป็นเทคนิคที่ผสมการใช้การส่องกล้องกับการดูภาพรังสีบนจอเพื่อวินิจฉัยและรักษาปัญหาบางประการของระบบท่อน้ำดีและท่อตับอ่อน แพทย์สามารถมองเห็นด้านในของกระเพาะอาหารและลำไส้เล็กส่วนต้นผ่านการส่องกล้อง และฉีดสารเพิ่มความชัดภาพเข้าสู่ท่อในทางเดินน้ำดีและตับอ่อนเพื่อให้สามารถเห็นทางภาพรังสีได้
ERCP ใช้เพื่อวินิจฉัยและรักษาภาวะของท่อน้ำดีและท่อตับอ่อนหลักเป็นหลัก ซึ่งรวมถึงนิ่ว การหดแคบจากการอักเสบ (แผลเป็น) การรั่ว (จากอุบัติเหตุและการผ่าตัด) และมะเร็ง ERCP สามารถใช้เพื่อวินิจฉัยหรือรักษาก็ได้ ทว่า การพัฒนาการสืบค้นที่ปลอดภัยกว่าและค่อนข้างไม่ล่วงล้ำ เช่น การถ่ายภาพรังสีท่อน้ำดีและตับอ่อนสั่นพ้องแม่เหล็ก (magnetic resonance cholangiopancreatography (MRCP)) และอัลตราซาวน์แบบส่องกล้องหมายความว่าปัจจุบัน ECRP แทบไม่ได้ใช้นอกเหนือจากเพื่อการรักษา
ยากิโซบะ
ยากิโซบะ (, "ผัดบักวีต") เป็นอาหารญี่ปุ่นประเภทบะหมี่ผัด ถึงแม้ว่าโซบะจะหมายถึงบักวีต แต่ในความเป็นจริงแล้ว เส้นยากิโซบะทำมาจากแป้งสาลีผสมไข่ไก่ คล้ายบะหมี่จีน เรียกว่า ชูกาเม็ง (中華麺)
ยากิโซบะมีที่มาจากเฉ่าเมี่ยน บะหมี่ผัดของจีน เริ่มแพร่หลายในร้านขายอาหารข้างถนนในญี่ปุ่นช่วงต้นศตวรรษที่ 20 ยากิโซบะเตรียมได้จากการผัดเส้นชูกาเม็งกับเนื้อหมู ผัก (นิยมใช้กะหล่ำปลี, หอมใหญ่หรือแคร์รอต) ผัดกับซอสยากิโซบะหรือซอสวุร์สเตอร์เชอร์ เกลือและพริกไทย โรยหน้าด้วยอาโอโนริ (ผงสาหร่าย) เบนิโชงะ (ขิงดอง) คัตสึโอบูชิ (ปลาแห้ง) และมายองเนส
ยากิโซบะเสิร์ฟเป็นอาหารจานหลักและเครื่องเคียง ในร้านสะดวกซื้อหรือบางเทศกาลของญี่ปุ่นมีการจำหน่ายขนมปังยาวคล้ายฮอตดอกที่ตรงกลางเสิร์ฟด้วยยากิโซบะ โรยหน้าด้วยขิงดองและมายองเนสด้านบน เรียกว่า "ยากิโซบาปัง" (焼きそばパン) ส่วนในเมืองโคกูระ จังหวัดฟูกูโอกะ มีการดัดแปลงนำเส้นอูดงมาใช้แทนเส้นบะหมี่ เรียกว่า "ยากิอูดง" (焼きうどん)
หลังปี ค.ศ. 1945 ชาวเมืองโอกินาวะประยุกต์นำวัตถุดิบที่ได้จากทหารอเมริกัน เช่น เส้นสปาเกตตี เนื้อกระป๋อง ซอสมะเขือเทศ ผักดองและมายองเนสมาปรุงเป็นยากิโซบะ โดยอาจผสมฮอตดอกหั่นเป็นชิ้น ร่วมกับเนื้อหมู เนื้อไก่ และแฮม
อชัฟเฟินบวร์ค
อชัฟเฟินบวร์ค () เป็นเมืองชนบททางตะวันตกเฉียงเหนือของรัฐบาวาเรีย ประเทศเยอรมนี ตั้งอยู่ทางตะวันออกเฉียงใต้ของนครแฟรงก์เฟิร์ตไปราว 40 กิโลเมตร เป็นเมืองที่ตั้งอยู่บนชายฝั่งริมแม่น้ำไมน์ เดิมทีเมืองนี้มีการตั้งถิ่นฐานของชนอลามานนิ และต่อมาก็เป็นที่มั่นของกองทหารโรมัน ต่อมาราวปีค.ศ. 550 เมืองนี้ก็ถูกพิชิตโดยชาวแฟรงก์ ซึ่งชาวแฟรงก์ก็ได้มีการสร้างปราสาทของ "เฮาส์ไมเออร์" ขึ้นที่นี่ ชื่อเมือง "อชัฟเฟินบวร์ค" ปรากฎในเอกสารเป็นครั้งแรกในปีค.ศ. 974 ในรัชสมัยของจักรพรรดิออทโทที่ 2 แห่งโรมันอันศักดิ์สิทธิ์
ปลายสงครามโลกครั้งที่สอง เมืองอชัฟเฟินบวร์คเคยเป็นสนามรบระหว่างกองทัพเยอรมันกับกองทหารสหรัฐในศึกที่ชื่อว่า ยุทธการที่อชัฟเฟินบวร์ค ระหว่าง 28 มีนาคม ถึง 3 เมษายน ค.ศ. 1945 มีการโจมตีทางอากาศที่เมืองแห่งนี้จนสร้างความเสียหายอย่างหนักให้แก่เมือง ปราสาทโยฮันนิสบวร์คได้รับความเสียหายไปในศึกครั้งนั้นด้วย ซึ่งก็ได้บูรณะจนแล้วเสร็จในอีกหลายปีให้หลัง เมื่อสงครามสิ้นสุดลง กองทหารสหรัฐก็เข้าควบคุมโครงสร้างพื้นฐานต่าง ๆ ของกองทัพเยอรมัน และเป็นที่ตั้งของหน่วยทหารสหรัฐตั้งแต่นั้นจนถึงปีค.ศ. 2007
ซารีนาอันนา โคลตอฟสกายาแห่งรัสเซีย
ซารีนาอันนา อะเลคเซยีฟนา โคลตอฟสกายาแห่งรัสเซีย (Anna Alexeievna Koltovskaya; Анна Колтовская; ก่อน ค.ศ. 1572 - 5 เมษายน ค.ศ. 1626) เป็นซารีนาแห่งอาณาจักรซาร์รัสเซีย และเป็นพระมเหสีพระองค์ที่ 4 ในซาร์อีวานที่ 4 แห่งรัสเซีย
หลังจากการสิ้นพระชนม์อย่างกระทันหันของ ซารีนามาร์ฟา โซบาคินา พระมเหสีพระองค์ที่สาม ในวันที่ 13 พฤศจิกายน ค.ศ. 1571 ซาร์อีวานทรงมีปัญหาในเรื่องการอภิเษกสมรส เนื่องจากกฎของคริสตจักรรัสเซียออร์ทอดอกซ์ได้ห้ามการสมรสครั้งที่สี่นี้ ด้วยกฎที่ว่า "การสมรสครั้งแรกคือกฎหมาย การสมรสครั้งที่สองคือการอนุโลม การสมรสครั้งที่สามคือการละเมิดกฎ การสมรสครั้งที่สี่คือการไร้ซึ่งความเคารพต่อพระเจ้า ทำตัวอย่างพวกสัตว์เดรัจฉาน" พระเจ้าซาร์อีวานทรงโต้แย้งโดยอ้างว่า เป็นการเสกสมรสที่ไม่สมบูรณ์
พระองค์อภิเษกสมรสกับโคสตอฟสกายา หญิงงามเมือง บุตรสาวอะเลคเซย์ โคลตอฟสกี ในวันที่ 29 เมษายน ค.ศ. 1572 โดยไม่มีการอำนวยพรจากโบสถ์ พระเจ้าซาร์อีวานทรงจัดการประชุมในโบสถ์แอสซัมชัน และทรงมีพระราชดำรัสอย่างวิงวอนและจริงใจทำให้เหล่าพระราชาคณะต้องหลั่งน้ำตาออกมา พระราชาคณะทั้งหลายยินยอมให้ซาร์อภิเษกสมรส แม้ว่าจะมีเงื่อนไขห้ามพระองค์เสด็จเข้าโบสถ์จนถึงเทศกาลอีสเตอร์ และพระองค์ต้องทรงใช้เวลาไปกับการสารภาพบาปเป็นเวลาหนึ่งปี และหนึ่งปีหลังจากนั้นพระองค์จะทรงเป็นคริสตชนทั่วไปดังเดิม ซาร์และซารีนาเสด็จประพาสหลังเสกสมรสที่นอฟโกรอด เมืองซึ่งสองปีก่อนหน้านี้เสียหายจากพระราชโองการของซาร์อีวานที่ทำให้เกิดการสังหารหมู่ที่นอฟโกรอดโดยพวกโอพริชนิก
หลังจากอภิเษกสมรสได้สองปี ซาร์อีวานทรงเบื่อหน่ายซารีนาจากการที่ทรงเป็นหมัน พระองค์ทรงละทิ้งพระนาง โดยส่งซารีนาอันนาไปจำคอนแวนต์ที่เวเดนสกี-ติคห์วินสกี ที่ซึ่งพระนางทรงได้รับฉายานางชีว่า ดารีเยีย (Daria) มีเพียงแค่พระนางและซารีนามารีเยีย นากายา พระมเหสีพระองค์ที่ 8 ในซาร์อีวาน ที่มีพระชนม์ชีพสืบต่อมาหลังจากซาร์สวรรคต
การผ่าตัดกล้ามเนื้อตา
การผ่าตัดกล้ามเนื้อตา 
เป็นศัลยกรรมที่กล้ามเนื้อตา (extraocular muscle) เพื่อแก้ปัญหาตาที่ไม่มองไปในทางเดียวกัน
ในประเทศสหรัฐอเมริกา มีการผ่าตัดเช่นนี้ 1.2 ล้านครั้งต่อปี จึงเป็นการผ่าตัดตามากที่สุดเป็นอันดับ 3
การผ่าตัดแก้ตาเหล่สำเร็จเป็นครั้งแรกเกิดขึ้นเมื่อวันที่ 26 ตุลาคม พ.ศ. 2382 โดยนายแพทย์ชาวเยอรมันและทำแก่เด็กตาเหล่เข้าอายุ 7 ขวบ
แม้จะมีแพทย์ชาวอเมริกันที่ได้พยายามทำหลายครั้งมาก่อนในปี พ.ศ. 2361
ส่วนจักษุแพทย์ชาวอเมริกันเป็นผู้ตีพิมพ์ไอเดียการรักษาตาเหล่ด้วยการตัดใยกล้ามเนื้อตาเป็นครั้งแรกในปี 2380การผ่าตัดรักษาตาเหล่เป็นวิธีการที่ทำในวันเดียว
คนไข้ต้องอยู่ใน รพ. เพียงแค่ 2-3 ชม. ก่อนผ่าตัดเพื่อเตรียมตัว
ส่วนระยะเวลาที่ใช้ผ่าตัดโดยเฉลี่ยจะต่าง ๆ กัน
หลังจากผ่าตัด คนไข้จะเจ็บและบวมบ้าง
ในกรณีที่ต้องผ่าตัดอีก จะเจ็บเพิ่มขึ้น
การตัดกล้ามเนื้อออก (Resection) จะเจ็บหลังผ่ามากกว่าการร่น (recession)
และจะบวมนานกว่าและอาจทำให้อาเจียนในระยะต้น ๆ หลังผ่าตัด
แพทย์จะให้ปิดตาด้วยผ้าไม่ให้แสงเข้า
ซึ่งคนไข้ควรจะใส่ เพราะการมีแสงเข้าตาหรือการขยับตาจะทำให้เจ็บ
การผ่าตัดอาจทำให้ตาตรงแนวหรือเกือบตรง
หรืออาจจะแก้มากเกินไปหรือน้อยเกินไป ซึ่งจะต้องรักษาเพิ่มหรือผ่าตัดอีก
โอกาสที่ตาจะคงตรงแนวในระยะยาวจะเพิ่มขึ้น ถ้าคนไข้สามารถเห็นภาพเดียวด้วยสองตาหลังผ่าตัด
งานศึกษาหนึ่งในคนไข้ตาเหล่เข้าวัยทารก ที่หลังจากผ่าตัดตาเหล่เข้าหรือตาเหล่ออกเพียงเล็กน้อย (ภายใน 8 ไดออปเตอร์) 
พบว่า คนที่ตาเหล่เข้าเพียงเล็กน้อยมีโอกาสที่ตาจะมองไปทางเดียวกัน 5 ปีหลังผ่าตัดสูงกว่าผู้ที่มีตาเหล่ออก
มีหลักฐานเบื้องต้นว่า เด็กที่มีตาเหล่เข้าวัยทารกจะสามารถมองเห็นภาพเดียวด้วยสองตาหลังผ่าตัด ถ้าผ่าตัดตั้งแต่เนิ่น ๆ
การผ่าตัดเพื่อรักษา oblique muscle disorders อาจมีผลเป็นตาเหล่หลังจากการผ่าตัด
อย่างแรกก็คือ ตาอาจเหล่ขึ้นหรือลง
มีหลักฐานบ้างว่า อาการอาจน้อยกว่าถ้าผ่าตัดเด็กตั้งแต่อายุน้อย ๆ
อย่างที่สองคือ การผ่าตัดอาจมีผลเป็นตาเหล่แบบหมุน (cyclodeviation, cyclotropia)
และการเห็นภาพซ้อนแบบหมุน (cyclotropia) ถ้าระบบการเห็นไม่สามารถชดเชยความผิดพลาดได้
สำหรับการผ่าตัดกล้ามเนื้อ horizontal rectus การตาเหล่ขึ้นลงในรูปแบบ A และ V และแบบหมุน อาจเกิดขึ้นและสามารถกันได้โดยระวังไว้ก่อน
ผลการผ่าตัดที่เกิดขึ้นบ่อย ๆ ก็คือ ตาเหล่แบบเล็ก ๆ ที่เป็นต่อมา (microtropia, monofixation syndrome)
เป็นระยะเวลานานแล้วที่เชื่อว่า คนไข้ผู้ใหญ่ที่ตาเหล่เป็นระยะเวลานานจะดูดีขึ้นเท่านั้นถ้าผ่าตัด
แต่เมื่อไม่นานนี้ ก็ได้พบกรณีคนไข้ที่สามารถมองเห็นภาพเดียวด้วยสองตา โดยเฉพาะถ้ากล้ามเนื้อสามารถปรับตาให้ตรง (motor alignment) ได้ดีมาก
ในกรณีที่ตาเหล่เข้าก่อนผ่าตัด การผ่าตัดจะช่วยขยายลานสายตาที่เห็นด้วยทั้งสองตา แล้วทำการเห็นรอบนอก (peripheral vision) ให้ดีขึ้น
นอกจากนั้น การมีตาที่มองตรงจะให้ประโยชน์ทางจิต-สังคมและทางเศรษฐกิจต่อคนไข้
การเห็นภาพซ้อน (Diplopia) จะเกิดบ่อยมากในช่วง 2-3 อาทิตย์แรกหลังจากผ่าตัด
ภาวะแทรกซ้อนอื่น ๆ ที่เกิดขึ้นน้อยหรือน้อยมากหลังผ่าตัดรวมทั้งการติดเชื้อ, การตกเลือดในกรณีที่ทะลุเปลือกลูกตา (scleral perforation), กล้ามเนื้อเคลื่อนหรือหลุดออก, และแม้กระทั่งการเห็นที่แย่ลง
การผ่าตัดกล้ามเนื้อตาสามารถทำให้เกิดแผลเป็น/พังผืดได้
ซึ่งถ้าเป็นมาก ก็อาจจะเห็นเป็นรอยนูนแดง ๆ ที่ตาขาว
ซึ่งสามารถลดได้ถ้าใช้ mitomycin C เมื่อผ่าตัด
โดยเกิดขึ้นน้อยครั้งมาก ภาวะแทรกซ้อนที่อาจเป็นอันตรายต่อชีวิตสามารถเกิดขึ้นได้เมื่อกำลังผ่าตัด เนื่องจาก oculocardiac reflex ซึ่งเป็นอัตราการเต้นหัวใจที่ลดลงเนื่องจากการดึงกล้ามเนื้อตาและ/หรือแรงอัดที่ลูกตา
มีฮาอิล โรมม์
มีฮาอิล อิลลิช โรมม์ () เป็น ผู้กำกับภาพยนตร์ชาวโซเวียต
ศาลากลางกรุงมอสโก
ศาลากลางกรุงมอสโก ก่อสร้างโดยอิฐแดงตั้งอยู่ทางทิศตะวันออกของพิพิธภัณฑ์แห่งชาติ สถาปัตยกรรมแบบไฮบริดที่เป็นเอกลักษณ์ของศิลปะฟื้นฟูประเทศรัสเซีย รูปแบบสถาปัตยกรรมฟื้นฟูเรอแนซ็องส์ ในช่วงเวลาสหภาพโซเวียตปกครองศาลากลางทำหน้าที่เป็นพิพิธภัณฑ์วลาดีมีร์ เลนิน
ในประเทศแทบยุโรปส่วนมากในขณะนั้นมีศาลากลางแต่กรุงมอสโกไม่มีศาลากลาง ในปลายศตวรรษที่ 19 จัตุรัสแดงและบริเวณใกล้เคียงกำลังได้รับการปรับปรุงใหม่ในรูปแบบใหม่ ศาลากลางกรุงมอสโกก็ได้มีการปรับปรุงโดยมีผู้เสนอเป็นจำนวนมากจนสถาปนิกดิมิถี ชิคชีก้า (1835-94) ได้กลายเป็นผู้ชนะ
การก่อสร้างได้เริ่มหลังจากนั้น 3 ปีโดยมีเศษซากจากต้นศตวรรษที่ 18 ได้เอามารวมกันอยู่ในโครงสร้างเดียวกัน หลังการปฏิวัติรัสเซีย ในปีพ.ศ. 2460 อาคารเสร็จสิ้นแล้วศาลากลางกรุงมอสโกถูกยกเลิกและถูกส่งมอบให้เป็นพิพิธภัณฑ์ศาลากลางกรุงมอสโก
หลังจากสหภาพโซเวียตที่แห่งนี้ได้เป็นพิพิทภัณฑ์แห่งชาติ
รังสรรค์นิยมแบบโลกมีอายุน้อย
รังสรรค์นิยมแบบโลกมีอายุน้อย () เป็นแนวคิดทางศาสนาแบบรังสรรค์นิยม (creationism) ชนิดหนึ่ง ซึ่งเชื่อว่าเอกภพ โลก และสิ่งมีชีวิตทั้งหมด ถูกสร้างขึ้นด้วยการกระทำโดยตรงของพระเจ้า เมื่อเวลาไม่ถึง 10,000 ปีก่อน ผู้นับถือหลักคือชาวคริสต์ที่ยึดถือการตีความโดยตรงของบทว่าด้วยการสร้างโลกในหนังสือปฐมกาล และเชื่อว่าพระเจ้าสร้างโลกในเวลา 6 วัน ซึ่งแต่ละวันมี 24 ชั่วโมงจริงๆ ในขณะที่แนวคิดรังสรรค์นิยมแบบโลกมีอายุมากเชื่อว่าบทบรรยายว่าด้วยการสร้างโลกในหนังสือปฐมกาลเป็นการบรรยายโดยอุปมาเท่านั้น และเชื่อในอายุของโลกและเอกภพที่ได้จากการศึกษาของนักวิทยาศาสตร์
สนามกีฬาคิม อิล-ซ็อง
สนามกีฬาคิม อิล-ซ็อง() เป็นสนามกีฬาอเนกประสงค์ขนาดใหญ่ตั้งอยู่ในเปียงยาง ประเทศเกาหลีเหนือ
สนามกีฬาคิม อิล-ซ็องถูกสร้างขึ้นเมื่อปี พ. ศ. 2469 ในชื่อ Girimri Stadium (기림리공설운동장) สนามแห่งนี้มักใช้ในการจัดการแข่งขันฟุตบอลรายการ Kyung-Pyong Football Match ระหว่าง Kyungsung FC และ Pyongyang FC ในช่วง 1920s 1930s และ 1940s
หลังจากการแบ่งแยกเกาหลี สถานที่แห่งนี้มักถูกใช้ในการกล่าวสุนทรพจน์โดยนักการเมือง และเป็นที่จัดแถลงการของคิม อิล-ซ็องที่กลับจากการถูกเนรเทศเมื่อวันที่ 14 ตุลาคม พ.ศ. 2488
สนามกีฬาแห่งนี้ถูกทำลายเป็นอย่างมากในช่วงสงครามเกาหลีซึ่งส่วนมากเกิดจากการทิ้งระเบิดทางอากาศของสหรัฐ พอหลังจบสงครามก็ได้มีการสร้างใหม่ในปี พ.ศ.2512
สนามแห่งนี้ในสมัยก่อนมักถูกเรียกว่า "สนามโมเรียนบอง"(Moranbong Stadium) จนในเดือนเมษายน ปี พ.ศ.2525 ได้มีการเปลี่ยนชื่อใหม่เพื่อเป็นเกียรติแก่คิม อิล-ซ็อง และก็ได้ใช้จัดกิจกรรมต่างๆเช่น ฟุตบอลและเทศกาลอารีรังเรื่อยมาจนเปลี่ยนไปใช้สนามเมย์เดย์แทนในปี พ.ศ.2533
ทุกวันนนี้สนามกีฬาคิม อิล-ซ็อง ยังใช้ในการแข่งขันทีมชาติ เช่น ฟุตบอลทีมชาติเกาหลีเหนือ ฟุตบอลหญิงทีมชาติเกาหลีเหนือ เปียงยาง ซิตี้ สปอรต์ คลับ และ คิกวังชา สปอรต์ คลับ
ในปี 2551 ในการแข่งขัน ฟุตบอลโลก 2010 รอบคัดเลือกระหว่างเกาหลีเหนือกับเกาหลีใต้สนามนี้ได้เลือกให้เป็นสนามที่ในใช้การแข่งขัน แต่ต้องไปจัดที่เซี่ยงไฮ้แทนเมื่อเจ้าหน้าที่ในเกาหลีเหนือปฏิเสธที่จะอนุญาตให้มีการส่งเพลงชาติและธงชาติของเกาหลีใต้เข้าไปในสนามกีฬาคิม อิล-ซ็อง
อีกทั้งยังใช้ในการจัดการแข่งขันเปียงยางมาราธอน โดยจะมีจุดเริ่มต้นและเส้นชัยที่สนามแห่งนี้
กองทัพประชาชนแห่งชาติ
กองทัพประชาชนแห่งชาติ (NPA) (German: "Nationale Volksarmee – NVA") เป็นชื่อเรียกของกองทัพสาธารณรัฐประชาธิปไตยเยอรมนี
มีกำลังทหารประมาณ 120,000 นาย ในช่วงสงครามเย็น ทั้งทางฝ่าย นาโต้ และ กติกาสัญญาวอร์ซอ ต่างจัดอันดับ กองทัพเยอรมันตะวันออกอยู่ในระดับต้นๆของยุโรป และเป็นอันดับ 1 ในกลุ่มโลกตะวันออก เนื่องจากกองทัพเยอรมันตะวันออกใส่ใจให้กับคุณภาพมากกว่าจำนวน มีการฝึกฝนอย่างสม่ำเสมอและมีการคัดเลือกเจ้าหน้าที่ผู้นำที่มีฝีมือโดยเจ้าหน้าที่เหล่านี้มักถูกโน้มน้าวให้เข้ารับราชการทหารในอนาคตตั้งแต่ชั้นมัธยม นอกจากนี้ตำแหน่งที่ตั้งของเยอรมันตะวันออก เปรียบเสมือนประตูเชื่อมต่อระหว่าง 2 ขั้วอำนาจ ทางสหภาพโซเวียตจึงให้ความใส่ใจเป็นพิเศษแก่เยอรมันตะวันออก เช่น การส่งอาวุธยุทโธปกรณ์รุ่นล่าสุดให้อย่างสม่ำเสมอและการช่วยเหลือทางเศษฐกิจ เป็นต้น
กองทัพประชาชนแห่งชาติ มีต้นกำเนิดภายหลังสงครามโลกครั้งที่ 2 โดยถูกก่อตั้งขึ้นเป็น กองกำลังตำรวจชาชน (German:Volkspolizei) และพัฒนามาเป็นกองทัพประชาชนแห่งชาติมีในปี ค.ศ. 1956 โและถูกยุบในปี ค.ศ. 1990 กองทัพมีส่วนในการบุกครองพร้อมกับกองทัพสหภาพโซเวียต ต่อรัฐบาลเชโกสโลวาเกียในช่วงปรากสปริง ในปี 1968 นอกจากนี้ยังมีการพบว่ามีเจ้าหน้าที่ทางทหารของเยอรมนีตะวันออกทำงานให้กับรัฐบาลคอมมิวนิสต์ในแอฟริกาในช่วงสงครามเย็น
ฌ็อง-มารี โลแร
ฌ็อง-มารี โลแร () เป็นชายชาวฝรั่งเศสผู้อ้างตัวเองเป็นบุตรชายของอดอล์ฟ ฮิตเลอร์ โลแรเติบโตขึ้นมาจากการเลี้ยงดูของมารดาโดยไม่มีพ่อ โดยมารดาของโลแรได้บอกกับเขาว่าพ่อของเขาเป็นทหารเยอรมันคนหนึ่งในช่วงสงครามโลกครั้งที่หนึ่ง แต่ไม่ทราบว่าเป็นใคร จนกระทั่งในปีค.ศ. 1948 ก่อนที่นางจะสิ้นใจไม่นาน นางบอกเขาว่าบิดาของเขานั้นคืออดอล์ฟ ฮิตเลอร์ เรื่องราวของทายาทฮิตเลอร์นี้ได้ถูกเปิดเผยเป็นครั้งแรกในทศวรรษที่ 1970 ในนิตยสารหลายฉบับของฝรั่งเศส
ฌ็อง-มารี โลแร เกิดเมื่อปี 1918 โดยมีนามเกิดว่า ฌ็อง-มารี เลิบจัว (Jean-Marie Lobjoie) มีมารดานามว่า ชาร์ลอตต์ แอด็อกซี อาลีดา เลิบจัว (Charlotte Eudoxie Alida Lobjoie) จากการศึกษาของนักประวัติศาสตร์ชาวเยอรมัน แวร์เนอร์ มาเซอร์ (Werner Maser) ซึ่งเริ่มแกะรอยเรื่องนี้ในปีค.ศ. 1965 ระบุว่า ชาร์ลอตต์กับฮิตเลอร์พบกันครั้งแรกในต้นปี 1916 ที่แปรมง ทั้งสองมีความสัมพันธ์ด้วยกัน ชาร์ลอตต์ติดตามฮิตเลอร์ไปในหลายๆสถานที่ในภาคเหนือของฝรั่งเศสและในเบลเยียมจนถึงฤดูใบไม้ร่วงของปี 1917 แวร์เนอร์ยังเสนอหลักฐานที่ว่าในช่วงที่ฝรั่งเศสตกอยู่ในการปกครองของนาซีเยอรมนี ชาร์ลอตต์ถูกนำตัวมาสอบสวนโดยตำรวจลับเกสตาโพที่โรงแรมลูเตเซีย อันเป็นสำนักงานใหญ่ของเกสตาโพในกรุงปารีส อย่างไรก็ตาม ข้อเสนอของมาร์เซอร์ถูกวิจารณ์ว่า ""มันแทบจะเป็นไปไม่ได้เลยที่ทหารในระหว่างสงครามโดยเฉพาะทหารระดับล่าง จะพาคนรักตามติดไปด้วยถึงไหนต่อไหน"" ซึ่งมาเซอร์ได้อธิบายในข้อนี้ว่า การพาคนรักตามติดแม้จะไม่ใช่เรื่องที่พบได้บ่อย แต่ก็เป็นไปได้ในทางปฏิบัติโดยเฉพาะในพื้นที่ยึดครอง ดังนั้นการที่ชาร์ลอตต์จะตามติดฮิตเลอร์นั้นย่อมเป็นไปได้
ในปี 2008 นักหนังสือพิมพ์ชาวเบลเยียม ฌ็อง-ปอล มูลเดอร์ส (Jean-Paul Mulders) ได้เดินทางไปเยอรมนี, ออสเตรีย, ฝรั่งเศส และสหรัฐอเมริกา เพื่อรวบรวมดีเอ็นเอของโลแรและญาติที่มีชีวิตอยู่ของฮิตเลอร์ มูลเดอร์สอ้างว่าจากการเปรียบเทียบอีเอ็นเอพบว่าโลแรกับฮิตเลอร์ไม่ใช่พ่อลูกกัน อย่างไรก้ตาม ในปี 2012 นิตยสาร "Le Point" ของฝรั่งเศสได้อ้างผลพิสูจน์ใหม่โดยมหาวิทยาลัยไฮเดิลแบร์ก โดยพบว่าโลแรกับฮิตเลอร์นั้นมีหมู่โลหิตเดียวกัน และยังพบว่าทั้งสองมีลายมือเหมือนกัน มหาวิทยาลัยได้ลงความเห็นว่า ""กรณีที่ดีที่สุด โรแลอาจจะเป็นลูกของฮิตเลอร์"" นิตยสารยังระบุคำพูดของนักกฎหมายถึงความเป็นไปได้ที่ครอบครัวโลแรจะมีสิทธิในหนังสือ "ไมน์คัมพฟ์" ของฮิตเลอร์
แชนด์ เบารี
แชนด์ เบารี ()เป็น บ่อน้ำขั้นบันได ตั้งอยู่ในหมู่บ้านอับบานเนรีในรัฐราชสถาน ประเทศอินเดีย
อับบานเนรีเป็นหมู่บ้านที่ตั้งอยู่ในอำเภอเดาซา รัฐราชสถานในประเทศอินเดีย ตั้งอยู่ห่างจากชัยปุระประมาณ 95 กิโลเมตร บนถนน ชัยปุระ-อัคระ
อับบานเนรีมีชื่อเดิมว่า อับฮาเนรี(Abha Nagri) ซึ่งแปลว่า "เมืองแห่งความสว่าง" แต่เนื่องจากวันเวลาที่เปลี่ยนไปทำให้มีการออกเสียงผิดเพี้ยนจนกลายเป็นชื่อในปัจจุบัน ปัจจุบันเมืองนี้กลายเป็นซากปรักหักผัง แต่ก็ยังสามารดึงดูดนักท่องเที่ยวจากที่ต่างๆได้ ที่นี้อยู่ตรงข้ามกับ Harshat Mata Templ และคาดว่าถูกสร้างขึ้นใน ค.ศ.ที่ 800
แชนด์ เบารี นั้นมีบรรไดมากกว่า 3,500ขั้น มี 13 ชั้น ลึกลงไปใต้ดินกว่า 30 เมตร (100 ฟุต)ทำให้มันเป็นบ่อน้ำขั้นบันไดที่ลึกที่สุดในอินเดีย
แชนด์ เบารี เป็นหนึ่งในโบรารสถานอันเก่าแก่ที่น่าสดใจที่สุดแห่งหนึงในรัฐราชสถานมันถูกสร้างในสมัย King Chanda ในราชวงศ์ Chauhan Dynasty ช่วงค.ศ.ที่ 800 - 900 เพื่ออุทิศให้แก่ Hashat Mata
รัฐราชสถานเป็นเขตที่ค่อนข้างแห้งแล้งทำให้มีจุดประสงค์ในการสร้างและออกแบบ แชนด์ เบารี ให้สามารถกักเก็บน้ำได้ โดยสถานที่แห่งนี้เมื่องถึงเวลาแล้งมากมากๆจะเป็นจุดที่ชาวบ้านร่วมตัวกัน อีกทังยังมีศาลาให้กับเหล่าราชวงศ์อีกด้วย
แชนด์ เบารี ถูกใช้ในการถ่ายทำภาพยนต์หลายเรื่องเช่น Bhoomi, The Fall, Bhool Bhulaiyaa, แบทแมน อัศวินรัตติกาลผงาด and Best Exotic Marigold Hotel.
อัครบิดรนิคอนแห่งมอสโก
นิคอน (Nikon; , ภาษารัสเซียเก่า: "Нїконъ") มีนามเดิมว่า นิกิตา มินิน (Nikita Minin; Никита Минин; 7 พฤษภาคม ค.ศ. 1605 - 17 สิงหาคม ค.ศ. 1681) เป็นอัครบิดรแห่งมอสโกและรัสทั้งปวงองค์ที่ 7 ในคริสตจักรรัสเซียออร์ทอดอกซ์ ดำรงตำแหน่งอย่างเป็นทางการตั้งแต่ค.ศ. 1652 ถึงค.ศ. 1666 อัครบิดรนิคอนเป็นผู้มีชื่อเสียงในด้านวาทศิลป์การพูด เป็นผู้มีกำลังความสามารถ เคร่งครัดในศาสนาและมีความสัมพันธ์ใกล้ชิดกับซาร์อเล็กซีที่ 1 แห่งรัสเซีย อัครบิดรนิคอนได้ดำเนินการปฏิรูปมากมายจนในที่สุดนำไปสู่เหตุการณ์ความแตกแยกทางศาสนาในคริสตจักรรัสเซียออร์ทอดอกซ์ที่เรียกว่า ราสโคล เป็นเวลาหลายปีที่ท่านได้กลายเป็นผู้นำทางการเมืองที่โดดเด่น ซึ่งมักจะเทียบตนเสมอพระเจ้าซาร์ หรือ แม้กระทั่งบดบังรัศมีของพระเจ้าซาร์ผู้เป็นพระประมุข แนวทางการปฏิรูปเกี่ยวกับพิธีสวดทางศาสนาของอัครบิดรนิคอนนั้นไม่เป็นที่นิยมชมชอบในหมู่ประชาชนที่ยึดมั่นประเพณีอนุรักษ์นิยม ในเดือนธันวาคม ค.ศ. 1666 อัครบิดรนิคอนถูกคัดค้านจากการประชุมคณะบาทหลวงที่จัดขึ้นอย่างเป็นทางการ ดังนั้นทำให้ถูกลิดรอนจากการทำหน้าที่ทางศาสนา และถูกถอดยศ ลดสถานะเป็นบาทหลวงธรรมดา อัครบิดรโจอาเซฟัสที่ 2 แห่งมอสโกได้ขึ้นสืบอำนาจต่อจากการเลือกโดยสภาบาทหลวง
วีตัส
วีทาลี วลาดาโซวิช กราชอฟ (; เกิดวันที่ 19 กุมภาพันธ์ ค.ศ.1979) หรือที่รู้จักในชื่อ วีตัส () เป็นนักร้องชาวรัสเซียที่เกิดในลัตเวีย ผู้มีจุดเด่นในการใช้เสียงสูงระดับเฮดวอยซ์ (Head Voice) โดยเขาเป็นนักร้องชายที่มีความกว้างของเสียงมากถึง 5 อ็อกเทฟ
งานเพลงของวีตัส มักจะทำออกมาในแนวดนตรีอิเล็กทรอนิกส์ ซึ่งมีส่วนผสมของดนตรีคลาสสิค แจ๊ส เทคโน แดนซ์ รวมถึงเพลงพื้นเมือง โดยบทเพลงของวีตัสที่ถือว่าประสบความสำเร็จและทำให้เขาเป็นที่รู้จักไปทั่วโลกคือเพลง "โอเปราทู" (Opera 2) และเพลง "เดอะเซเวนต์เอลลีเมนต์" (The 7th Element) ที่อยู่ในอัลบั้ม "Philosophy of Miracle" ซึ่งผลงานเพลงของเขาเป็นที่รู้จักในฐานะ 'เพลงแห่งอนาคต'
วีตัส เกิดในเมืองเดากัฟปิลส์ ลัตเวียโซเวียต ซึ่งประชากรส่วนมากในเมืองนี้จะพูดภาษารัสเซีย เขาชื่นชอบในดนตรีมาตั้งแต่ยังเด็ก เขาเข้าเรียนในโรงเรียนศิลปะในโอเดสซา พอเข้าช่วงวัยรุ่นก็ได้เริ่มแสดงละครและร้องเพลงภาษารัสเซีย โดยเขาเป็นที่รู้จักเนื่องจากมีระดับเสียงที่ทรงพลังและมีเอกลักษณ์เป็นของตนเอง เขามีสไตล์ดนตรีผสมผสานมากมายเช่น เทคโน, ดนตรีแดนซ์,
ดนตรีคลาสสิก, แจ๊ส และ เพลงพื้นเมืองเป็นต้น โดยเพลง "Opera 2" และ มิวสิกวิดีโอของเพลง "The 7th Element" ได้รับการแชร์ ส่งต่อไปทางเครือข่ายสังคมออนไลน์เป็นจำนวนมาก ซึ่งนับได้ว่าเป็นที่เป็นที่รู้จักและได้ยอมรับจากทั่วโลก
เขามักจะออกแบบเครื่องแต่งกายด้วยตัวเอง โดยจะมีวงดีวา (ДИВА) มาเล่นกับวีตัสเวลามีคอนเสิร์ตเขาประสบความสำเร็จอย่างมากผ่านทางโทรทัศน์ของรัสเซีย และตั้งแต่ปีพ.ศ. 2548 เป็นต้นมาอาชีพการงานของเขาก็ได้ก้าวเข้าสู่วงการตลาดเอเชีย โดยได้เข้าร่วมร้องเพลงกับยูนิเวอร์แซลมิวสิกกรุป ซึ่งได้มีการจัดจำหน่ายเพลงของเขาในประเทศไต้หวันและในประเทศจีนเป็นจำนวนมาก รวมถึงประเทศอื่น ๆ อีกจำนวนหนึ่ง
มูลนิธิต่อต้านการทุจริต (รัสเซีย)
มูลนิธิต่อต้านการทุจริต (, อักษรย่อ "ФБК", FBK) เป็นมูลนิธิที่ไม่แสวงหาผลกำไรของประเทศรัสเซีย ก่อตั้งขึ้นในปีพ.ศ. 2554 โดยนักการเมืองที่ชื่อว่าอเล็กเซย นาวาลนืย จุดประสงค์หลักคือการตรวจสอบและเปิดเผยการทุจริตในข้าราชการระดับสูงของรัสเซีย ได้รับเงินจากการบริจาคของประชาชนชาวรัสเซีย
มูลนิธิต่อต้านการทุจริตดำเนินการสืบสวนการทุจริตทางการรัสเซีย FBK กำลังดำเนินการมาตรการป้องกันข้าราชการกานำเงินงบประมาณมาใช้ส่วนตัว นอกจากนี้ FBK ยังช่วยให้เจ้าหน้าที่ประพฤติชอบสามารถทำงานได้อย่างถูกต้องเพื่อให้เกิดสภาวะปกติ
มูลนิธิต่อต้านการทุจริตได้รับสนับสนุนจากบุคคลต่างๆ:ส่วนใหญ่บุคคลธรรมดา ในปีพ.ศ. 2557 งบประมาณ 28.5 ล้านรูเบิล ปีพ.ศ. 2559 งบประมาณ 45 ล้านรูเบิล
ขีปนาวุธทิ้งตัวทางยุทธวิธี
ขีปนาวุธทิ้งตัวทางยุทธวิธี () หรือ TBM คือขีปนาวุธทิ้งตัวซึ่งออกแบบสำหรับการใช้งานพิสัยสั้นในสมรภูมิ ซึ่งมักมีพิสัยปฏิบัติการต่ำกว่า 300 กิโลเมตร ขีปนาวุธประเภทนี้มักติดตั้งบนรถบรรทุกเพื่อสามารถเคลื่อนที่ได้โดยสะดวก และสามารถติดตั้งหัวรบหลายหัวเพื่อโจมตีโครงสร้างพื้นฐานทางทหารและอาวุธยุทโธปกรณ์ของศัตรูไม่ว่าจะอยู่ในแนวหน้าหรือแนวหลังของสมรภูมิ
เกาะโกโมโด
เกาะโคโมโด (Indonesian "Pulau Komodo") เป็นหนึ่งใน 17,508 เกาะ ของประเทศอินโดนีเซีย ก็นี้เป็นที่รู้จักเนื่องจากเป็นสถานที่อยู่อาศัยของมังกรโคโมโด ซึ่งเป็นตะกวดที่ใหญ่ที่สุดในโลก เกาะโคโมโดมีพื้นที่ประมาณ 390 ตารางกิโลเมตรและประชากรประมาณ2,000 คน คนบนเกาะแห่งนี้ส่วนมากเป็นลูกหลานของอดีตนักโทษที่ถูกเนรเทศไปยังเกาะและบางก็เป็นลูกครึ่งกับชาวบูกิสที่มาจากเกาะซูลาเวซี ประชาชนส่วนใหญ่นับถือศาสนาอิสลาม แต่ยังมีกลุ่มคริสเตียนและฮินดูอีกด้วย
เกาะโกโมโดอยู่ในหมู่เกาะซุนดาน้อย และเป็นส่วนหนึ่งของอุทยานแห่งชาติโคโมโด นอกจากนี้ยังเป็นเกาะยอดนิยมสำหรับการดำน้ำของจังหวัดนูซาเต็งการาตะวันออกอีกด้วย
สนามฟุตบอลซอซัน
สนามฟุตบอลซอซัน () เป็นสนามฟุตบอลในกรุงเปียงยาง ประเทศเกาหลีเหนือ ปัจจุบันใช้จัดการแข่งขันฟุตบอลเป็นหลัก โดยสามารถรองรับผู้ชมได้ประมาณ 25,000 คน สนามแห่งนี้สร้างโดยกองทัพเกาหลีเหนือในปลายคริสต์ทศวรรษ 1980 เพื่อใช้ในการจัดเทศกาลเยาวชนและนักศึกษาโลก ครั้งที่ 13 สนามแห่งนี้ตั้งอยู่ใกล้กับโรงแรมรยังกังซึ่งสร้างเสร็จในช่วงเวลาไล่เลี่ยกันในปี พ.ศ. 2532
มีรายงานว่าสนามฟุตบอลซอซันถูกใช้เป็นสถานที่ประหารชีวิตต่อหน้าสาธารณชนหลายครั้ง เช่น กรณีการประหารชีวิตพัก นัม-กี อดีตผู้อำนวยการฝ่ายวางแผนและการคลังของคณะกรรมการกลางพรรคแรงงาน และบรรดาเพื่อนร่วมงานซึ่งรวมถึงรองประธานคณะกรรมการการวางแผนแห่งชาติเมื่อวันที่ 12 มีนาคม พ.ศ. 2553 หลังจากการปรับค่าเงินวอนเมื่อปีก่อนหน้าได้สร้างความไม่พอใจแก่ประชาชน คำบอกเล่าของผู้เห็นเหตุการณ์บอกเป็นนัยว่าการประหารชีวิตเหล่านั้นใช้วิธีการระดมยิง
พระเจ้ารอเบิร์ตที่ 2 แห่งสกอตแลนด์
พระเจ้ารอเบิร์ตที่ 2 แห่งสกอตแลนด์ () ทรงเป็นกษัตริย์สกอตแลนด์ตั้งแต่ ค.ศ. 1371 จนเสด็จสวรรคตใน ค.ศ. 1390 พระองค์ทรงเป็นปฐมกษัตริย์แห่งราชวงศ์สจวต ทรงเป็นโอรสของวอลเทอร์ สจวต สจวตใหญ่ที่ 6 แห่งสกอตแลนด์ กับเจ้าหญิงมาร์โจรี บรูซ พระราชธิดาในพระเจ้ารอเบิร์ตที่ 1 แห่งสกอตแลนด์ ซึ่งสิ้นพระชนม์ไม่นานหลังทรงให้กำเนิดรอเบิร์ต ใน ค.ศ. 1318 รัฐสภาสกอตแลนด์ก็ได้ประกาศให้รอเบิร์ตเป็นผู้สืบราชบัลลังก์สกอตแลนด์หากพระเจ้ารอเบิร์ตที่ 1 ผู้เป็นพระอัยกาเสด็จสวรรคต
อย่างไรก็ตาม ใน ค.ศ. 1324 พระเจ้ารอเบิร์ตที่ 1 ได้มีพระราชโอรสนามว่าเจ้าชายเดวิด ทำให้ตำแหน่งรัชทายาทตกไปอยู่กับเจ้าชายเดวิดผู้มีศักดิ์เป็นพระมาตุลา ใน ค.ศ. 1326 บิดาของรอเบิร์ตก็ถึงแก่กรรม ทำให้รอเบิร์ตขึ้นสืบตำแหน่งเป็นสจวตใหญ่แห่งสกอตแลนด์ขณะมีอายุเพียงสิบปี พระเจ้ารอเบิร์ตที่ 1 เสด็จสวรรคตใน ค.ศ. 1329 เจ้าชายเดวิดในวัยเพียง 5 ปีได้ขึ้นสืบราชบัลลังก์เป็นพระเจ้าเดวิดที่ 2 แห่งสกอตแลนด์ ใน ค.ศ. 1363 พระเจ้าเดวิดพยายามผลักดันให้สิทธิในการสืบราชสมบัติตกไปอยู่กับสายแพลนแทเจเนต แต่ถูกปฏิเสธจากรัฐสภา ใน ค.ศ. 1371 พระเจ้าเดวิดที่ 2 เสด็จสวรรคตโดยไม่มีทายาท ทำให้รอเบิร์ตขึ้นสืบราชสมบัติเป็นพระเจ้ารอเบิร์ตที่ 2 แห่งสกอตแลนด์ในวัย 54 ชันษา
ยามที่ทรงขึ้นครองราชย์นั้นมีพระพลานามัยย่ำแย่ และแทบไม่สามารถทอดพระเนตรสิ่งต่าง ๆ ได้ ขณะนั้นอังกฤษได้ควบคุมดินแดนขนาดใหญ่ทางตอนใต้ของสกอตแลนด์ พระองค์เปิดทางให้ขุนนางทางภาคใต้ของสกอตแลนด์เข้าต่อสู้กับอังกฤษเพื่อทวงคืนผืนแผ่นดินสกอตแลนด์กลับคืนมา ทรงยุติการค้าขายกับอังกฤษและเริ่มความสัมพันธ์กับฝรั่งเศส ก่อน ค.ศ. 1784 สกอตแลนด์สามารถทวงคืนดินแดนมาได้เกือบทั้งหมด อย่างไรก็ตาม พระองค์ทรงถูกรัฐประหารเงียบใน ค.ศ. 1784 อำนาจทั้งหมดตกไปอยู่กับพระราชโอรสองค์โต จอห์น เอิร์ลแห่งแคร์ริก (พระเจ้ารอเบิร์ตที่ 3 ในอนาคต) พระองค์สวรรคตใน ค.ศ. 1390 ที่ปราสาทดันโดนัลด์
ท้ายบิ่ญ
ท้ายบิ่ญ () เป็นนครในภูมิภาคดินดอนสามเหลี่ยมปากแม่น้ำแดงของประเทศเวียดนาม เป็นเมืองหลักของจังหวัดท้ายบิ่ญ อยู่ห่างจากฮานอยไป 110 กิโลเมตร ตัวเมืองมีเนื้อที่ 67.7 ตารางกิโลเมตร ประชากรจำนวน 210,000 คน (ค.ศ. 2006)
ก่าเมา
ก่าเมา () เป็นเมืองทางตอนใต้ของประเทศเวียดนาม และเป็นเมืองหลักของจังหวัดก่าเมา ในภูมิภาคดินดอนสามเหลี่ยมปากแม่น้ำโขงซึ่งเป็นภูมิภาคใต้สุดของประเทศ เป็นบ้านเกิดของนายกรัฐมนตรีเวียดนาม Nguyen Tan Dung ตัวเมืองนี้มีคลองหลายสาย จึงมีการขนส่งทางน้ำเป็นหลัก
ประชากรมีประมาณ 204,895 คน (ค.ศ. 2010) ส่วนใหญ่เป็นชาวเวียดนาม และยังมีชาวเขมรและชาว Hoa ก่าเมาอยู่ห่างจากนครโฮจิมินห์ 360 กิโลเมตร โดยทางหลวงหมายเลข 1A นอกจากนี้ยังมีท่าอากาศยานก่าเมา เขตการปกครองในตัวเมืองประกอบด้วย 8 "phuong" และ 7 "xa"
ไฮเดิลแบร์ค
ไฮเดิลแบร์ค () เป็นเมืองในรัฐบาเดิน-เวือร์ทเทิมแบร์ค ประเทศเยอรมนี ตั้งอยู่บนแม่น้ำเน็คคาร์ทางตะวันตกเฉียงใต้ของประเทศ เมืองไฮเดิลแบร์คตั้งอยู่ทางทิศใต้ของนครแฟรงก์เฟิร์ตไปราว 78 กิโลเมตร ไฮเดิลแบร์คเป็นเมืองใหญ่อันดับห้าในรัฐบาเดิน-เวือร์ทเทิมแบร์ค มหาวิทยาลัยไฮเดิลแบร์คซึ่งสถาปนาขึ้นในปีค.ศ. 1386 เป็นหนึ่งในมหาวิทยาลัยที่เก่าแก่และได้รับการยอมรับที่สุดของยุโรป และยังมีสถาบันวิจัยที่มีชื่อเสียงในระดับนานาชาติมากมายตั้งอยู่ในเมืองแห่งนี้ อาทิ สมาคมมักซ์พลังค์ ทำให้เมืองแห่งนี้ได้ชื่อว่าเป็นเมืองมหาวิทยาลัย ประชากรกว่าหนึ่งในสี่เป็นนักศึกษา นอกจากนี้ อาคารสิ่งก่อสร้างในเมืองยังก่อสร้างด้วยสถาปัตยกรรมศิลปะจินตนิยม (Romanticism) และบารอก (Baroque) ทำให้ไฮเดิลแบร์คถูกขนานนามว่าเป็น "เมืองโรแมนติก" ซึ่งดึงดูดผู้คนกว่า 3.5 ล้านคนมาเยือนในทุกปี ประชากรราว 80% ของเมืองนี้ทำงานในภาคบริการ มีเพียง 20% เท่านั้นที่ทำงานในภาคอุตสาหกรรม
ไฮเดิลแบร์คเคยเป็นฐานที่มั่นของพรรคนาซีในช่วงการเลือกตั้งก่อนปี 1933 ไม่ถึงหนึ่งเดือนหลังฮิตเลอร์ครองอำนาจ คณาจารย์ในมหาวิทยาลัยที่ไม่มีเชื้อสายอารยันทั้งหมดถูกไล่ออก และภายในปี 1939 บุคลากรกว่าหนึ่งในสามถูกกีดกันให้ออกจากงานด้วยเหตุผลด้านเชื้อชาติและทางการเมือง ไฮเดิลแบร์คเป็นไม่กี่เมืองใหญ่ที่รอดพ้นการโจมตีทางอากาศของสหรัฐอเมริกาในช่วงสงครามโลกครั้งที่สอง เนื่องจากไฮเดิลแบร์คไม่ใช่เมืองอุตสาหกรรม อีกทั้งกองกำลังสหรัฐมีแผนจะใช้เมืองนี้เป็นที่ตั้งของกองทหารรักษาการณ์ของตนเองภายหลังสงคราม
หลังสงครามสิ้นสุดลงในปี 1945 มหาวิทยาลัยกลับมาเปิดทำการได้อย่างรวดเร็วจากการรวมพลังกันคณาจารย์กลุ่มเล็กๆ กองกำลังสหรัฐมีการจัดตั้งกองทหารรักษาการณ์ขึ้นในเมืองแห่งนี้ ไฮเดิลแบร์คกลายเป็นศูนย์ใหญ่ของกองกำลังสหรัฐในทวีปยุโรป ซึ่งเป็นที่ตั้งของหลายหน่วยงานทางทหารของสหรัฐ กองกำลังสหรัฐได้ย้ายออกจากไฮเดิลแบร์คทั้งหมดภายในปี 2016 โดยมอบอาคารและสิ่งก่อสร้างต่างๆให้รัฐบาเดิน-เวือร์ทเทิมแบร์ค
ร็อยท์ลิงเงิน
ร็อยท์ลิงเงิน () เป็นเมืองในรัฐบาเดิน-เวือร์ทเทิมแบร์ค ประเทศเยอรมนี ตั้งอยู่ทางทิศใต้ของนครชตุทท์การ์ทไปราว 37 กิโลเมตร เชื่อว่ามีการตั้งถิ่นฐานที่เมืองแห่งนี้ในศตวรรษที่ 4 ถึง 5 และราวปีค.ศ. 1030 ก็ได้มีการสร้างปราสาทขึ้นที่ยอดเขาอคัลม์ หนึ่งในภูเขาที่ใหญ่ที่สุดในร็อยท์ลิงเงิน ร็อยท์ลิงเงินเคยมีสถานะเป็นเสรีนครของจักรวรรดิโรมันอันศักดิ์สิทธิ์ ในช่วงสงครามโลกครั้งที่สอง ระเบิดบิน V-1 ซึ่งถือเป็นขีปนาวุธแบบแรกของโลกได้มีการผลิตขึ้นที่ร็อยท์ลิงเงิน ซึ่งทำให้เมืองแห่งนี้ตกเป็นเป้าหมายการโจมตีทางอากาศ ปัจจุบัน อุตสาหกรรมหลักในเมืองได้แก่อุตสาหกรรมสิ่งทอ, เครื่องจักรกล, ผลิตภัณฑ์หนัง และการผลิตเหล็กกล้า
อันเดรจ บาบิส
อันเดรจ บาบิส  (; เกิด 2 กันยายน ค.ศ. 1954) เป็นผู้ประกอบการ, นักธุรกิจ และนักการเมืองชาวเช็ก เป็นผู้ก่อตั้งพรรคอาโน 2011 และเป็นว่าที่นายกรัฐมนตรีแห่งประเทศเช็กเกีย จากการเลือกตั้งเมื่อเดือนตุลาคม ค.ศ. 2017
อันเดรจ บาบิสเกิดที่เมืองบราติสลาวา ปัจจุบันอยู่ที่ประเทศสโลวาเกีย เขาเคยดำรงตำแหน่งรัฐมนตรีว่าการกระทรวงการคลัง และรองนายกรัฐมนตรี รับผิดชอบในเรื่องเศรษฐกิจ ตั้งแต่เดือนมกราคม ค.ศ. 2014 ถึง พฤษภาคม ค.ศ. 2017
อันเดรจ บาบิสเป็นมหาเศรษฐีอันดับที่ 2 ของประเทศเช็กเกีย ซึ่งมีทรัพย์สินกว่า 4.04 พันล้านดอลลาร์สหรัฐ
มายด์ฮันเตอร์
มายด์ฮันเตอร์เป็นภาพยนตร์ชุดทางโทรทัศน์อินเตอร์เน็ตแนวดราม่าอาชญากรรมจากประเทศสหรัฐอเมริกา สร้างสรรค์โดย Joe Penhall ดัดแปลงจากหนังสืออาชญากรรมที่เกิดขึ้นจริงเรื่อง "Mindhunter: Inside the FBI's Elite Serial Crime Unit" เขียนโดย John E. Douglas และ Mark Olshaker ร่วมอำนวยการสร้างโดย David Fincher กับ Charlize Theron ออกฉายครั้งแรกผ่าน Netflix เมื่อ 13 ตุลาคม 2017
อเล็กซิส ซิปราส
อเล็กซิส ซิปราส (, ; เกิด 28 กรกฎาคม ค.ศ. 1974) เป็นนายกรัฐมนตรีแห่งสาธารณรัฐกรีซ เมื่อวันที่ 21 กันยายน ค.ศ. 2015 ก่อนหน้านี้เขาก็ดำรงตำแหน่งนายกรัฐมนตรี ตั้งแต่วันที่ 26 มกราคม ค.ศ. 2015 จนถึง 27 สิงหาคม ค.ศ. 2015 ซปราสเป็นผู้นำที่มีอุดมการณ์ทางการเมืองแบบฝ่ายซ้าย พรรคการเมืองของเขาชื่อ พรรคซีรีซา ก่อตั้งเมื่อวันที่ 4 ตุลาคม ค.ศ. 2009
ซิปราสเกิดที่เมืองเอเธนส์เมื่อปี ค.ศ. 1974 เขาเข้าร่วมกับขบวนการเยาวชนคอมมิวนิสต์แห่งกรีซ ในช่วงปลายทศวรรษที่ 1980 และต้นทศวรรษที่ 1990 ซึ่งเป็นกลุ่มการเมืองในนักศึกษา ซิปราสจบการศึกษาระดับปริญญาตรีเมื่อปี ค.ศ. 2000 สาขาวิศวกรรมโยธาที่มหาวิทยาลัยเทคนิคแห่งชาติเอเธนส์ และภายหลังจบปริญญาโท สาขาวิชาการวางแผนชนบทและภูมิภาค
ในปี ค.ศ. 1999 ถึง ค.ศ. 2003 ซิปราสทำหน้าที่เป็นเลขาธิการขบวนการเยาวชนซินาสพิสมอส เขาได้รับการเลือกให้เป็นสมาชิกกรรมการกลางของซินาสพิสมอส ในปี ค.ศ. 2004 และในปี ค.ศ. 2006 ได้เป็นผู้สมัครชิงตำแหน่งผู้ว่าการเอเธนส์ แต่ได้รับคะแนนเสียงเพียง 10.5% ในปี ค.ศ. 2008 เขาได้รับเลือกให้เป็นหัวหน้าพรรค ซีรีซา และเขาได้เลือกให้เป็นผู้นำฝ่ายค้าน จากการเลือกตั้งซ่อมในเดือนพฤษภาคมและมิถุนายน ค.ศ. 2012 และได้รับการแต่งตั้งให้เป็นคณะรัฐมนตรีเงา ในช่วงเวลานั้น
วอลต์ดิสนีย์สตูดิโอส์โมชันพิกเชอส์
วอลต์ ดิสนีย์ สตูดิโอส์ โมชั่น พิคเจอร์ส () เป็นบริษัทผู้แทนจำหน่ายภาพยนตร์สัญชาติอเมริกัน โดยมีเดอะวอลต์ดิสนีย์เป็นเจ้าของ บริษัทมีหน้าที่ในการจัดการ การตลาด และการประชาสัมพันธ์ภาพยนตร์ที่ผลิตและเผยแพร่โดย "วอลต์ดิสนีย์สตูดิโอส์" ซึ่งรวมไปถึง วอลต์ดิสนีย์พิกเชอส์ , วอลต์ดิสนีย์แอนิเมชันสตูดิโอส์ , พิกซาร์แอนิเมชันสตูดิโอส์ , ดิสนีย์ตูนสตูดิโอส์ , มาร์เวลสตูดิโอส์ , ลูคัสฟิล์ม , ดิสนีย์เนเชอร์ , และ ทัชสโตนพิกเจอส์
มีทู
"มีทู" () แปลว่า "ฉันด้วย" เป็นแฮชแท็กสองคำที่แพร่หลายรวดเร็วหลังใช้ในสื่อสังคมช่วงเดือนตุลาคม ค.ศ. 2017 เพื่อประณามการประทุษร้ายทางเพศ (sexual assault) และการคุกคามทางเพศ (sexual harassment) หลังจากฮาร์วีย์ เวน์สเตน (Harvey Weinstein) ผู้ผลิตภาพยนตร์ชาวอเมริกัน ถูกกล่าวหาว่าประพฤติมิชอบทางเพศ วลีนี้ ทารานา เบิร์ก (Tarana Burke) นักกิจกรรมสังคม ใช้ในแง่ดังกล่าวมานานแล้ว ภายหลังจึงเป็นที่นิยมขึ้นเมื่ออะลิสซา มิลาโน (Alyssa Milano) นักแสดงหญิง เชิญชวนผู้หญิงทั้งหลายให้ทวีตสองคำนี้ออกไปเพื่อบอกเล่าประสบการณ์อันจะช่วยชี้ให้เห็นพฤติกรรมเกลียดผู้หญิง นับแต่นั้น จึงมีผู้คนนับล้าน รวมถึงผู้มีชื่อเสียงมากมาย ใช้แฮชแท็กนี้แบ่งปันประสบการณ์ของตน
ทารานา เบิร์ก นักกิจกรรมสังคมและนักจัดการชุมชน ริเริ่มวลี "มีทู" นี้ที่เครือข่ายสังคมมายสเปซ (Myspace) เมื่อ ค.ศ. 2006 โดยเป็นส่วนหนึ่งของโครงการระดับรากหญ้าเพื่อส่งเสริม "การสร้างพลังด้วยการรับรู้ร่วมกัน" (empowerment through empathy) ในกลุ่มผู้หญิงผิวสีที่มีประสบการณ์ถูกทารุณทางเพศ โดยเฉพาะในกลุ่มผู้ด้อยโอกาส เบิร์กได้สร้างสารคดีชื่อ "มีทู" โดยแถลงว่า ได้แรงบันดาลใจในการใช้ถ้อยคำนี้มาจากการที่ไม่รู้จะตอบสนองอย่างไรกับเด็กหญิงวัยสิบสามปีที่ไว้ใจเล่าให้เธอฟังว่า ตนถูกทารุณทางเพศ เบิร์กกล่าวภายหลังว่า ตอนนั้นน่าจะได้บอกไปว่า "มีทู" (ฉันก็ด้วย)
ครั้นวันที่ 15 ตุลาคม ค.ศ. 2017 อะลิสซา มิลาโน นักแสดงหญิง เชิญชวนให้เผยแพร่วลีดังกล่าวเป็นส่วนหนึ่งของการรณรงค์ให้เกิดความตระหนักรู้ จะได้แสดงให้เห็นขอบเขตและความแพร่หลายของปัญหาทางเพศ เธอทวีตว่า "ถ้าผู้หญิงทั้งหลายที่ถูกคุกคามหรือประทุษร้ายทางเพศขึ้นสเตตัสว่า 'ฉันด้วย' อาจทำให้ผู้คนรับรู้ว่าปัญหามันหนักหนาสาหัสเพียงใด" ("If all the women who have been sexually harassed or assaulted wrote 'Me too.' as a status, we might give people a sense of the magnitude of the problem.") ภายหลังมิลาโนแถลงว่า วลีนี้เอามาจากเบิร์ก และระบุว่า เรื่องราวของเบิร์กนั้น "อบอุ่นหัวใจและสร้างแรงบันดาลใจ"
จนถึงวันที่ 15 ตุลาคม ค.ศ. 2017 มีการใช้วลีนี้แล้วกว่า 200,000 ครั้ง วันที่ 16 ตุลาคม ค.ศ. 2017 ทวีตออกไปแล้วกว่า 500,000 ครั้ง ส่วนที่เฟซบุ๊ก ภายใน 24 ชั่วโมงแรก มีผู้คนกว่า 4.7 ล้านคนใช้เป็นแฮชแท็กแล้วกว่า 12 ล้านข้อความ มีรายงานว่า ผู้ใช้สื่อสังคมในสหรัฐอย่างน้อย 45% มีเพื่อนที่ใช้วลีดังกล่าว
แฮชแท็กนี้ติดอันดับความนิยมในประเทศต่าง ๆ อย่างน้อย 85 ประเทศ ซึ่งรวมถึงปากีสถาน สหราชอาณาจักร และอินเดีย
มีการวิพากษ์วิจารณ์ว่า แฮชแท็กนี้เป็นการโยนความรับผิดให้ตัวผู้ถูกคุกคามหรือทารุณทางเพศเอง ซึ่งไม่ต่างกับการซ้ำเติม (re-traumatizing) บางคนมองว่า แฮชแท็กนี้ทำให้สังคมเหนื่อยหน่ายและเกรี้ยวโกรธ มากกว่าจะเกิดความเห็นอกเห็นใจกันถ้วนหน้า เบิร์กเองเดิมทีก็วิพากษ์ความเคลื่อนไหวนี้ว่า เป็นการเมินเฉยต่อกิจกรรมของหญิงผิวดำในการสร้างวาทกรรมเกี่ยวกับการประทุษร้ายทางเพศ แต่ภายหลังกลับลำสรรเสริญผู้ร่วมเคลื่อนไหว และยกความดีให้มิลาโนที่เอ่ยถึงขบวนการทำนองเดียวกันของตน
จอมโหด ห้าอสรพิษ
จอมโหด ห้าอสรพิษ (อังกฤษ: Five Deadly Venoms, Five Venoms จีน: 五毒) เป็นภาพยนตร์กำลังภายในที่ออกจำหน่ายในปี ค.ศ. 1978 กำกับโดย จาง เชอะ นำแสดงโดย เจียง เฉิง, กัว จุย, ซุน เฉวียน, หลอ เหมิง
วิชาห้าพิษ เป็นสุดยอดวิชาของสำนัก บ้านห้าพิษ ซึ่งเจ้าสำนักได้ถ่ายทอดให้กับลูกศิษย์ 5 คน จนมาถึงคนที่ 6 คือ หยางเต๋อ ที่อาจารย์ไม่สามารถถ่ายทอดวิชาให้ได้เนื่องจากมาถึงวาระสุดท้ายของชีวิต สิ่งที่อาจารย์ยังเป็นห่วงอยู่ก็คือ ศิษย์ทั้ง 5 ซึ่งได้รับการถ่ายทอดวิชาไปแล้ว ได้นำไปใช้ในทางที่ผิด ก่อให้เกิดความเดือดร้อนไปทั่วยุทธภพ อาจารย์จึงขอร้องให้หยางเต๋อไปตามหาศิษย์พี่ทั้ง 5 เพื่อหาทางยับยั้งพวกเขาให้จงได้
ดรากอนฟอร์ซ: โซลองอุลตร้าแมน
ดราก้อนฟอร์ซ : โซลอง, อุลตร้าแมน () เป็นภาพยนตร์แอนิเมชั่นแอกชั่นจีน ที่สร้างโดย BlueArc Animation ร่วมมือกับ Le Vision Pictures ,TIGA Entertainment และUM Corporation เป็นภาพยนตร์ที่มีเค้าโครงจากมาจากซีรีส์แอนิเมชั่น 3 มิติในปี 2012 ดราก้อนฟอร์ซสร้างโดย Kazuya Hatazawa และเป็นภาคต่อจากภาพยนตร์ชื่อเรื่องเดียวกันในปี 2013 ภาพยนตร์เรื่องนี้กำกับ และอำนวยการสร้างโดย Wang Wei ภายใต้แฝงของ ทอมมี หวัง ภาพยนตร์เรื่องนี้ฉายรอบปฐมทัศน์ในจีนเมื่อวันที่ 1 ตุลาคม ค.ศ. 2017
รายได้จากการเข้าฉายภาพยนตร์ของจีนถึงมูลค่า 1,418,500 เหรียญ
ในระหว่างการเปิดตัวภาพยนตร์ เจ้าของลิขสิทธิ์อุลตร้าแมน สึบุระยะพรอดักชันส์ ไม่พอใจกับการที่ภาพยนตร์เรื่องดังกล่าวถูกฉีกออกโดยใช้ตัวละครชื่อดังกล่าวโดยระบุว่า "บริษัทของเราไม่ได้เชื่อมต่อกับเรื่องนี้" และ "ภาพยนตร์เรื่องนี้เป็นคำถาม ถูกสร้างขึ้นโดยปราศจากความยินยอมหรือการกำกับดูแลของเรา" ด้านประธาน และ CEO ของสึบุระยะพรอดักชันส์ Shinichi Oka ได้แสดงความคิดเห็นเชิงลบต่อภาพยนตร์เรื่องนี้กล่าวว่า "งานนี้เกิดขึ้นโดยไม่ได้รับอนุญาตหรือมีการกำกับดูแลของเรา นอกจากนี้การใช้ภาพอุลตราแมนเป็นต้นในงานนำเสนอนี้ได้ทำลายแบรนด์อุลตร้าแมน อย่างร้ายแรงและเป็นสิ่งที่ยอมรับไม่ได้ทั้งหมด ... เราตั้งใจที่จะใช้มาตรการเด็ดขาดรวมถึงการดำเนินการทางกฎหมายกับ บริษัท จีนที่ทำประกาศฉบับนี้และ คนที่เกี่ยวข้องในการผลิตภาพยนตร์เรื่องนี้" นอกจากนี้ภาพยนตร์เรื่องนี้ยังก่อให้เกิดข้อพิพาททางกฎหมายระหว่าง สึบุระยะพรอดักชันส์ กับสมโพธิ แสงเดือนฉาย ผู้ก่อตั้งบริษัท ไชโยโปรดักชั่นส์ จำกัด และ บริษัทผู้ผลิตภาพยนตร์ในประเทศจีนเกี่ยวกับใบอนุญาตของแฟรนไชส์อุลตร้าแมนนอกญี่ปุ่น การโต้เถียงได้มีมายังเว็บไซต์ข่าวญี่ปุ่นและไซต์แฟนไซต์มากมายที่ไม่มีการฟ้องร้อง อย่างไรก็ตาม สึบุระยะพรอดักชันส์ ได้ประกาศว่าพวกเขาจะเข้าร่วมกับ BlueArc Animation, Vision Pictures, TIGA Entertainment, UM Corporation และ Chaiyo Productions ไปยังศาลในประเทศสหรัฐอเมริกา เพื่อพิจารณาว่าใครชนะสิทธิ์ในอุลตร้าแมน
นักรบอุลตร้า
ริชชาร์ท ชเตราส์
ริชชาร์ท เกออร์ค ชเตราส์ (; 11 มิถุนายน ค.ศ. 1864 – 8 กันยายน ค.ศ. 1949) เป็นนักแต่งเพลงชาวเยอรมัน ช่วงปลายของดนตรียุคโรแมนติกและต้นยุคใหม่ เป็นที่รู้จักจากผลงานอุปรากรอย่าง "Der Rosenkavalier", "Elektra", "Die Frau ohne Schatten" และ "Salome"; ผลงานเพลง"Four Last Songs"; เพลงศรีปราชญ์ (Tone Poem) อย่าง "Don Juan", "Death and Transfiguration", "Till Eulenspiegel's Merry Pranks", "Also sprach Zarathustra", "Ein Heldenleben", "Symphonia Domestica" และ "An Alpine Symphony" ชเตราส์ยังเป็นวาทยกรที่มีชื่อเสียงในยุโรปตะวันตกและอเมริกา
กองพลทหารราบที่ 1 (สหรัฐ)
กองพลทหารราบที่ 1 เป็นกองพลผสมเหล่าของกองทัพบกสหรัฐ และเป็นกองพลเก่าแก่ที่สุดที่ยังปฏิบัติการอย่างต่อเนื่องในกองทัพบกประจำการ กองพลฯ ปฏิบัติการอย่างต่อเนื่องนับแต่จัดตั้งใน ค.ศ. 1917 ระหว่างสงครามโลกครั้งที่หนึ่ง มีสมญาอย่างเป็นทางการว่า "ไอ้แดงใหญ่" (The Big Red One หรือย่อเป็น BRO) ตามอินทรธนู และยังมีอีกสมญาว่า "เดอะไฟติงเฟิสต์" (The Fighting First) ปัจจุบัน ตั้งอยู่ ณ ค่ายไรลีย์ รัฐแคนซัส